
SENATE CHAMBER

Thursday 25th September, 2025

The House assembled at 10:30 a.m.

(MR VICE-PRESIDENT in the Chair)

PRAYER

The Chaplain led the House in Prayer

ANNOUNCEMENTS FROM THE CHAIR
MR. VICE-PRESIDENT:  Kea le lumelisa, Litho tse Khabane, le ho le amohela letsatsing lena, e leng Labone.

Ke na le Litsebiso tse fokolang tseo ke kopang ho li fetisa:
· Ea pele, ke ea hore – haeba ha ke sa-fose ke maobane, ka mona ka Ntlong ha re na le Letona Ofising ea Tona-Kholo, ha lona Litho tse Khabane le etsa boipiletso hore Letona le Khabane la Temo le mpe le tl’o ba teng ka Ntlong, le tl’o bua le lona ka boitokisetso ba Temo ea Lehlabula.

Ke ne ke ile ka fumana tsebiso hore Letona le tla ba teng bekeng e tlang, empa ke bona eka le ile la utloa sello sa lona, Litho tse Khabane, eaba le etsa qeto ea hore le se ke la tla bekeng e tlang, empa le tlile kajeno. 
 Rea leboha, Letona le Khabane, ha u le teng.

Litho li ne li se li le bohale li re li batla u tle, nako e ntse e tsamaea, ese ele nako ea Temo ea Lehlabula.

· Tsebiso ea Bobeli, Litho tse Khabane,ke ea hore re ne re re, re le tlalehele le se ke la makala ha le bona ka har’a jarete ka mona, ka parking ka mona, ho tletse likoloi; ke letsatsi la likapeso tsa Lesotho College of Education kajeno, li ts’oaretsoe Lehakoe mane, joale ba Lehakoe ba kopile hore ho pakoe likoloi ka thokonyana ho mona moo lona le pakang teng.

Bookameli bo ile ba lumela hore ho etsahale joalo, feela ho se ke be hoa ba le ts’etiso ea letho.  Re ne re re, le se ke la makala ha le bona taba eo.

· Tsebiso e latelang ke ea hore kajeno Komiti ea Ketsa-Molao e tla kopana hona ka mona ka Ntlong ka mor’a lijo tsa mots’eare, e leng ka half past two, ka Melaoana ea Lekala la Lichelete le Meralo ea Nts’etso-pele e latelang:

(i) Value Added Tax (Amendment) Regulations, 2025;
(ii) Value Added Tax First Vote for Registration of Vendors (Amendment) Regulations, 2025;
(iii) Public Procurement Regulations, 2025;
(iv) Income Tax (Amendment) of Monetary Amounts Regulations, 2025.
Ke tsona Litsebiso tseo re nang le tsona sebakeng sa letsatsi lena.

Le tla hlokomela hore ha le sheba Order Paper ea kajeno, re na le Adoption of Report of SDG’s ‘moho le bane ba Komiti ea Health and Nutrition.  Ho tloha mono, re tl’o ba le Sets’oants’o sane sa Molao sa Lesotho Citizenship (Amendment), Bill, 2024.

Joale ka ha ke hlalositse, hore re na le Letona le Khabane la Temo le Kanetso ea Lijo kajeno, ke ne ke kopa hore re tle re qale ka ho fa Letona monyetla oa ho etsa Polelo, ebe ha Letona le qetile, re tsoela pele ka tse ling.

Letona le Khabane, boipiletso boo ke eeng ke bo etse ke hore melomong ea Matona ho lutla policy, ba etsa declare policy, ha ho na mohla ba e ngolang, ba etsa the comitments ha ba le ka mona, leha ba le ka pele ho sechaba.  

Ho bohlokoa hore ebe Bohlanka bo teng, kea ts’epa Bohlanka ba Lekala la Temo bo teng ka mona, hobane litaba tseo Letona le li buang ka mona ke boikarabello ba Bohlanka hore bo li phethahatse, hase Letona le li phethahatsang.  Bohlanka bo lokela ho mamela hore na Letona le re’ng, joale ere ha bo tloha ka mona ebe bo nka lesokoana bo e’o phethahatsa litaba tseo Letona le li buileng ka mona.  Ho se ke ‘ne hoa thoe Matona ha a bue ‘nete li-ea-le-moeeng mona, hobane joale ele lona Bohlanka le sa etseng letho ka har’a Makala.

Ntle ho mono, lona Bohlanka le tl’o thusa Letona hobane le tl’o fumana lipotso ha le qeta ho etsa Polelo, ‘me le lokela le be teng haufinyane, le se le ntse le fana ka koantsanyane hore Letona le arabe ka thello.

Letona le Khabane, u ka tsoela pele ka Polelo ea hau, Ntate.

HON. T. MOFOSI (MINISTER OF AGRICULTURE, FOOD SECURITY AND NUTRITION):  Kea leboha, Mohlomphehi.  Ke kopa ho hlompha le ho lumelisa Bahlomphehi Litho tse Khabane tsa Ntlo.

Ntate, kea leboha litabeng tsa hau ha u behile hore litaba li ne li le boima haholoanyane kantle ka mane.  ke hle ke itlhalose hore tsa Tokiso ena eo re ntseng re e etsa, e leng eona eo ke tl’o beha litaba tsa eona ka pele ho Ntlo e Khabane,  kannete hase ka maikemisetso hore eke motho oa sokolisa.  
Ka hona, ke kopa Ntlo e Khabane e nkinele matsoho metsing ka litaba tsena, empa he, ke se ke le teng hore ke tsoele pele ka ho beha Ntlo e Khabane leseling ka litaba tseo ho neng ho itsoe ke tl’o li beha ka pele ho eona.

Taba ea pele, ke ho re ke tl’o rapalatsa Moralo o bileng o kenyeletsang le Chelete eo Lekala le ileng la e abeloa ke Ntlo ena e Khabane hore na litaba tsa rona li ne li eme joang Selemong se fetileng le sena se holimo.

Ke kopa ke tle ke rapalatse mona, Ntate, ka ho bonts’a hore Selemong sa Lichelete sa 2024/2025, Lekala la Temo le ile la abeloa Chelete e kaalo ka M294, 405,343[ e leng Two hunded and ninety four Million, four  hundred and five thousand, three hundred and forty three Maloti]  litabeng tsa lisebelisuoa tsa temo ka tlas’a Intensive Crop Production Programme (ICPP).   

Selemong sena se holimo sa 2025/2026, Lekala le abetsoe Chelete e kaalo ka M285,992,587.

Ha ke feta litaba tsena, ele ha ke fana ka leseli, ke tle ke re ke e behile ka nelehetsano. E leng hore Kakaretso ea Budget ke tla e bonts’a mona hore na Lefapha le its’eng kapa tsona lihlahisoa tsa mofuta o itseng li ne li abetsoe Chelete ena joang, ele ha ke bonts’a ka qetellong ka mane, le hore na 2025/2026 Lipalo tsa teng li eme joang.
Ea pele, ke ho re lipeo, lichefo le menonts’a ho Budget ea 2024/2025 re ne re fuoe M234,872,500.  Ha Budget ea Selemo sena re fuoe M234,425,150.  Ke lichefo, ke lipeo le menonts’a. Mechini ea Lekala la Temo, eo re ntseng re e reka, Mohlomphehi, ho eona re fuoe chelete e kaalo ka M10,195,000,00.  Ke chelete ea 2024/2025. Selemong sena re fuoe budget e kaalo ka M8,337,000,00. 

Mafura a selemo se fetileng e ne e le M2,322,600,00, ‘me selemong sena re fuoe M5,400,000.00. 

Ho li-parts, Mohlomphehi, e leng likaroalana tse lokisang mechini ea rona ea Lekala la Temo -  selemong sa 2024/2025 re ne re fuoe M1,500,00.00 ebe selemong sena re fuoe M2,750 000.00.

Ka likoloi, Mohlomphehi, re ne re fuoe M13,669,063.00 ka 2024/2025 ‘me selemong sena re fuoe chelete e kaalo ka M13,689,063,00.

Masole ane a re thusang ho hlokomela le hona ho baballa thepa ena ea rona mane litorong tsa rona, esita le hore ha ho kena-kenanoe le eona pele e fihla morerong oo e reretsoeng oona ke lithupelo tsa bosupisi ka kakaretso, Mohlomphehi, selemong sa 2024/2025 re ne re fuoe M31,106,180,00, ‘me selemong se holimo re fuoe M36,216,765.00. 

Mohlomphehi Motlatsi oa Mookameli, ntumelle hore ke kene mokhahlelong oa bobeli, e leng likhakanyo le sebaka se lengoeng ka lethathamo la lilemo tseo ke tla li beha koano. Selemong sa 2023/2024 pooneng (maize) re ne re fuoe M10,106 825,00. Mona ke Area e neng e lengoe ea poone ka selemo sa 2023/2024. Tlhahiso e ileng ea eba teng e ne le 56,472 metric tons, ha ka selemo sa 2024/2025 re ne re lemme sebaka sa li-hector tse 109 655, ‘me li-ton tseo re ile ra khona ho li hlaisa ke 45 786. Ka 2025/2026 re lemme sebaka se sekaalo ka 55 211.91 hectors eaba re projector kapa re nahanne hore ka qetellong ka mona ho 2025/2026 kotulong ha re es’o felle. Joale empa re nahana hore moo re neng re hlile re lebelletse teng ke hore re tlaba le 110, 423.82 metric tons.

 Koro ka ho latellana, Mohlomphehi, 2023/2024 re ne re lemme li hector tse 626 266, ‘me tlhaiso e ileng ea eba teng e ile eaba 4183 metric tons. Ka 2024/2025 area eo re neng re e lemme ea koro e ne ele 7799, tlhaiso e ileng eaba teng mono ebile 4874 metric tons ‘me hona joale ka 2025/2026 re lemme average e kaalo ka 5351 tons, ‘me tebello ea rona ke hore re tl’o ba le 8026.83 metric tans. 

Mabele, Mohlomphehi, selemong sa 2023/2024 re ne re jetse area e kaalo ka 17635, ‘me kotulo ea rona e ile ea eba 6300 metric tons. 2024/2025 ho na sehlaisoeng se t’soanang sa mabele. Mohlomphehi, area e jetsoeng ke 45, 620 tons ‘me tebello ea rona ke hore li-ton tseo re ileng ra ba le tsona e ile eaba 36, 366 metric tons, ‘me ha e tla ka qetellong ka mona kamoo e leng 2025/2026 area e lengoeng ke 8 780.87 hectors, ‘me tebello ea rona ke hore ha re se re qetile ka litaba tsa kotulo e tlaba li –ton tseo re li lebelletseng etlaba 8,780.87 metric tons. 

Ke khakanyo ea kotulo ea lilemo tse neng li hlomphuoe.

 Kea kholoa ha ke fane ka Set’soants’o sena u ntumelle, Mohlomphehi, ke tle ke hlalose ruri litaba tsena tseo e leng moralo oa selemo sena hore re ntse re tl’o sebetsa joang le Lekala.

Ea pele, ke hore, Mohlomphehi, ka li 11th August 2025 re ile ra bulela litereke tsane tse tharo tse ka maloting, ‘me mosebetsi oa tsona o tsamaile ka katleho haholo, Mohlomphehi.  Litereke tse joalo li fihlile pheletsong ea ho jala, ‘me ke ne ke re ke tle ke bont’se ha ke fihla hona mona hore re ile ra ba le qholotso ea ho se utloisisane ea libaka tse mosikong, ‘me taba eno re se re ntse re e lokisa. Re ile ra etsa le hore le pele re fetela ho ena ea ho ka tla bulela litereke tse mabalane re qale pele ka ho addresser bothata bona bo ileng ba ba teng.

Hona le libaka tse itseng tse sa kang tsa eba le ho utloisisana hore na thepa eo ba lokela ho e fumana literekeng ka hobane tse ling tsa tsona litereke tse ka mabalane ke tsona tse haufi hofeta tsane tse ka Maloting, ‘me taba eno re e etse hloko, Mohlomphehi, joale re se re ntse re tsoetse pele haholo ka meralo, re lokisa hore re bone batho ba neng ba le siko, ba ileng ba salla morao (eseng kaofela) re se re ntse re ba fa thepa joalo, joalo ka ha ke bua tjena.

Mohlomphehi, ntumelle ke hlalose hape ke hlalosetse Ntlo ena e Khabane hore re ntse re eme hona mane moo menont’sa e ntseng e khahlametsoa ka 80% e le menot’sa. Lipeo e ntse e le 70%, ‘me, Mohlomphehi, kea kholoa mona ke tle ke bont’se tataiso e ntseng e t’soana hore na litokomane tseo e hlileng re li hlokang ho Sehoai hore ehlile se tle se fumane monyetla oa ho fumana khahlametso ena ke li feng.

 Re ntse re leka masimo re le Bosupisi, ‘me ha re fihla ho ena le ntumelle e le hore re tle ‘ne re khone ho hlalosetsa le sechaba hore Motseng mane taba ena ea ho metha masimo ha se e etsoang hona joale, empa feela ka nako eo ho jaloang ke ee ke bone sechaba sa rona se sa utloisisi hore ke service eo re fanang ka eona selemo ho pota, joale ho bonahala hoba le t’subehlellano ka lebaka la hore ba batla ho tla ka nako eo ba seng ba na le tlhoko ea lithepa tsena tsa Masimong. 

Ea pele, ke hore re hloka tokomane ho fa motho enoa thepa eo a e hlokang e nang le bopaki ba Mosupisi, Morena, Mok’hanselara joale le setempe se hlakileng sa hore litumellano tsena li ile tsa fihlelloa ‘moho.

Ke ne ke re, Bahlomphehi, ka ‘nete litaba tsena ha li le tjena ke moralo le set’soant’so sa nako e fetileng tseo ke utloisisang Ntlo e Khabane ene ele tsona tseo e neng e hloka ke tl’o e beha leseling ka tsona.

Kea leboha, Mohlomphehi.

MR. VICE-PRESIDENT: Rea leboha, Mohlomphehi Letona le Khabane.

 Litho tse Khabane, re na le metsotso e mashome a mararo ho botsa Mohlomphehi Letona le Khabane lipotso. Re tle re hopole ha re etse li-statement, re etsa lipotso tse batlang tlhakisetso moo ebang ha hoa hlaka.

 Re ka tsoela-pele, Litho tse Khabane. 

Morena oa ka oa Linare!

 E tla be ese eba Dr. Lebese kamorao.

 HON.SENATOR. J.A. MOTS’OENE: Ha ke u lebohe, Mohlomphehi Motlatsi oa Madam President. Ke hlomphe Tafole, ke hlomphe Mohlomphehi Letona le Khabane le litho tse Khabane tsa Ntlo.

 Mohlomphehi, potso ea ka e khutsóane haholo. Ke mametse Mohlomphehi Letona ha bua ka taba ea budget eo mohlomong Lekala le e etsang kapa le e entseng ebile le kenyeletsa Setsi sa Tsíreletso. 

T’sebetso eo Lekala le ntseng le etsa ka hare ho Naha – joale  empa ke re na, Mohlomphehi, ke ne ke utloile u buile ka M31, 106 138.00, joale ke re ke utloile selemong sena le nyollotse ka hore e-be M36, 216 765.00, joale ke re na Likhakanyong tsee kapa Licheleteng tsee tsa Likhakanyo tsa Lekala na Lekala la Ts’ireletso lona le bapala karolo eo le etsang mainstream le Lekala la Temo le Kanetso ea Lijo hore ts’ebetso e tle e tsoele-pele kapa e se be taba ea Lekala la Temo le Kanetso ea Lijo feela hore kaha LDF (Lesotho Defence Force) eona e fane ka matsoho, joale le se le tlameha hore e be kenya-kenya le lona na?

HON. T. MOFOSI: Kea leboha, Mohlomphehi.

Ka ‘nete, Ntate, ha nka ka beha mona hore ho tlile tlhokomelong ea rona tabeng ena hore e tla lokela hore e ke e shejoe e le hore Lekala la Ts’ireletso ka lebaka la hore ehlile ka ‘nete hoa bonahala hore re lokela ho lula re sebetsa le bona ba tle ba fuoe monyetla oa hore ka lehlakoreng la bona ha mokhoa o le teng, ba etse Budget ea lits’enyehelo tsena tseo re thusanang ka tsona.

Feela ka ‘nete haele hore taba ea bona moo ba kenellang teng ke tabeng ea lijo le li-operation tsa letsatsi le letsatsi ha re na chelete eo re reng re ba patala eona joaloka Makala kapa Mafapha a mang a Ts’ireletso. E leng ho re lits’enyehelo tsena hoa bonahala hore e se e tla ba tsa selemo le selemo.

Ka mokhoa o ts’oanang, Mohlomphehi, kea kholoa e ntse e le hore re ‘ne re etse boikeletso, (che, ke khothaletso ea ka eo ke nahanang hore ke tla e khothaletsa ka nako eo Budget e tl’o ba teng) hore le Mapolesa ka ho ts’oana re ntse re tl’o ba hloka ka lebaka la hore rea tseba hore thepa ena ea rona ea masimong e na le liqholotso tsa batho ba ikukelang eona ka linako tsohle, ba its’ebelisetsa eona ka litsela tse sa nepahalang.

Ke lokela ke bonts’e hore le ho kena le ho tsoa Malibohong linthong tse ngata tsa teng ehlile Makala ano a Ts’ireletso rea hloka, ‘me a lokela hore sebakeng sa Temo a fuoe monyetla oa ho kenyelletsa on their Budget litaba tsa Ts’ireletso ea naha ea rona tse kenyelletsang haholo litaba tsa Temo.

Kea leboha, Mohlomphehi.

HON. SENATOR DR. T. LEBESE: Kea u leboha, Ntate Vice-President. 

Re u hlomphe, Mohlomphehi Letona le Khabane.

Mohlomong, Ntate Vice-President, u tl’u mp’u ntumelle, hle, ke tle ke mpe ke qale mona hore, kea kholoa, Honourable Minister, e ka ba boeletsi, hle, mohlomong bo tsoang ho rona re le Litho tsa Ntlo ena e Khabane hore ha u na le mabaka a mangata, Ntate, ao re tsebang hore u na le oona, ke bohlokoa hle, Mohlomphehi, hore priority u mp’u e fe litaba tsa Paramente. 

We are fully aware that re ne re u lebeletse bekeng e fetileng, Mohlomphehi Letona le Khabane, hore u tl’u tla u etsa Polelo, empa u ile ua ba le other commitments tse ileng tsa thulana le taba ena mane Mojalefa-Lephola, eaba ka ‘nete ha u finyelle kapa hona ho etsa molaetsa feela ho hlalosetsa Ntlo ena e Khabane hore na hoban’eng u sa kang ua tla. 

Re ile ra qeta metsotso e mashome a mane a metso e mehlano ho isa ho hora (45 minutes to 1 hour), Honourable Minister, re u emetse, eaba ha u hlahe. Taba e bohloko ke hore le bohlanka ba hau feela ha bo ea ka ba hlaha kapa hona ho fana ka apology. 

Taba e ts’oanang e etsahetse hape maobane, Honourable Minister! Bohlanka ba hau bo tsoang Lefapheng la Research bo ne bo le teng mona ebile ba lebeletse hore le uena u tla ba teng, Ntate, empa ha ua ka ua ba teng.

Taba ena e thunthetsa seriti sa Ntlo ena e Khabane! 

Ke se ke ipiletsa, hle, Honourable Minister, hore in future, ka ‘nete ke kopa hore priority e tle e be mesebetsing ea Paramente kaha u tla ha ‘ngoe kamor’a nako. Taba ena e tla re thusa ho bebofatsa mosebetsi oa Litho tse Khabane tsa Ntlo ena.

Ke mpe bue feela, hle, ka the General Statement seo Mohlomphehi Letona a se entseng. Ua bona hore, Ntate Vice-President, Polelo ea Mohlomphehi Letona e se ebile e lahlile moelelo hobane ha a ka a tla nakong eo a neng a tlameha ho tla?

Litaba tseo a neng a tla a tl’o etsa address Ntlo ena e Khabane ka tsona e ne e le Budget Performance ea Temo e fetileng ea Hlabula le Temo eo re tlang ho eona, ebile ho kenyelletsa ka hare ho eona litaba tsa outburst ea food and mouth diseases ka hare ho eona mono ho n’o ho bile ho kenelletse litaba tsa lihlahisoa tsa bo-malits’ibana le tse behoang ke tsona.

U tla lumellana le ‘na, Ntate Vice-President, hore Mohlomphehi Letona le Khabane o behile ka bokheleke litaba tsa Budget Performance eo le eona re ka kenang ho eona ho e etsa scrutinize e le ho nts’a maikutlo. 

E leng ho re Mohlomphehi Letona le Khabane ha a amohela litaba tsane tseo re neng re itse ehlile a tl’o etsa Polelo ka tsona!

Taba ea ho qetela feela eo ke e behang ho Honourable Minister ke hore, ka uena Ntate Vice-President, ha re amohele, Honourable Minister, hore leano lena la rona la Intensive Co-production, moo ke hlalositseng hantle ka Budget ena e batlang e ts’oana le ea selemo se fetileng ea M 234 million, ka ‘nete ha re amohele hore ehlile le bonahala le hana ho fihlela lihoai tsa habo rona.

Taba ena Mohlomphehi Letona le Khabane o e qetelletse hantle, Ntate Vice-President, kaha o itse ho hlokoa sehoai hore se tle se fumane lichefo, lipeo le tsena tse ling, o tla hlokoa lengolo la Mosupisi le nang le limetho tsa ts’imo ka liekere tsa eona ebile le tekenetsoe ke Mok’hanselara le Morena.

Ua utloa hore na ke boima bo joang? Hape ho na le mororo o seng o ntse o ba teng hona joale hore batho ha ba fumane lihlahisoa. 

Ha re amohele, Honourable Minister, hore ehlile le hana hore, qi, leano lena la rona, Ntate! Ua (a bua le Letona le Khabane) leka lekhetlo la pele selemong sa pele sa temo, ua kena selemong sa bobeli -  ache! Re bile re selemong sa boraro ehlile lea hana, Honourable Minister! I am sorry to say that. Ehlile le hana hore le re, qii, Ntate!

Re na le maano a mangata ao a ileng a ‘na a sebetsa, Honourable Minister. Leano la moo ho neng ho etsoa engage Agricultural Input Surplus in between ke leano le ileng la sebetsa hantle. Ho ne ho se na litaba tsena tse bonahalang li salla morao.

You were trying to curve taba ea menonts’a kapa lihlahisoa tse tsoang menoaneng, tse eang ho bahloeli, empa ke bona eka strategy sena, Honourable Minister, se shebile ho thiba masoba moo e bang liphoso li ka etsahala ho e-na le ho etsa address taba ea tlhokahalo ea lihlahisoa ho ea ho lihoai. Ka ‘nete ke hona moo taba e leng hona teng! Lena leano lona ha le re sebeletse, Honourable Minister! No, it’s not working! 

Re tl’o e leka hona joale, Ntate. Rea leboha haeba u ile ua qala ka Labobeli la Phato, ‘me u theohetse Mesikong, e tla ba Mabalane, but still, Honourable Minister, we are still going to suffer the same.
Re le Litho tsa Ntlo ena e Khabane molaetsa oo re ufang oona ke hore ho ba boima haholo ho sireletsa taba ena. Litho tsena tse Khabane tseo u li bonang ka mona, ha ba ile lipitsong, ba bua on platforms tsohle tseo ba buang ho tsona, ba leka ho sireletsa lona leano lena la hau e le policy feela, ho ba boima haholo ho le sireletsa hobane le hana ho sebetsa, le hana ho thophothela! Tsela eo le raluoeng ka eona ka ‘nete ha e re, qi, Hantle! Ke la ntho e bitsoang, (Mohlomphehi Letona o itse ke Intensive Co-production) Phano ea lisebelisuoa ka theolelo tse tlase.

Taba ea ho qetela ke ena, Ntate Vice President, Mohlomphehi Letona le Khabane litabeng tsa hae tseo le li buileng hantle -  kea kholoa Litho tse Khabane li utloile hore re ntse re sekametse tlhahisong ea lijo-thollo kapa lijo tsa masimong. Nothing has been said about livestock products and its production! Ha ho na letho! 

Re naha e its’etlehileng ka wheel firm and cultural production ea masimong. Tsena tse ling tse behiloeng ke litaba tsena kaofela ka ‘nete ho bonahala li ntse li re sirela haholo.

Kea kholoa mohlomong o tla leka ho li akaretsa, empa e kholo ke leano lena la Phano ea lihlahisoa tsa temo le lisebelisoa. 

Ka ‘nete, Honourable Minister, re kopa u k’u etse address taba ena. Leano lena la hau le hlile le hanne. Re na le lilemo tse tharo! Ache, le hanne, Ntate!

HON. T. MOFOSI: Kea leboha, Mohlomphehi.

Ka ‘nete ka boikokobetso ke iname joaloka Mohlanka ho kopa ts’oarelo ka communication e sa tsamaeang hantle, ‘me kea kholoa Bohlanka ba h’eso bo teng, bo mametse hore litaba tsa li-apology kapa liphapanyetsano tsa linako le litumellano ba tle ba li ts’oare hantle nakong e tlang.

Ke ne ke re, Mohlomphehi, ha ke tla lehlakoreng la ka la litaba tsa boitlhopho le litaba tseo u qetang ho li bua ka Mafapha ana a haeso -  kaha litaba tsena ke tse neng li hlokoa ke Ntlo ena e Khabane kea kholoa ha rea ka ra utloana. 

Ke ntse ke hlalositse hore Lefapha ka Lefapha litaba tsa teng e ntse e le tsena, ‘me ke ntse ke tl’o kena ho tsona e le hore ke mpe ke arabe lipotso tsohle tse neng li botsitsoe ke Ntlo ena e Khabane.

Ha ke tla ho ena ea leano lena leo u buang ka lona, Mohlomphehi, kea kholoa e ne e le hore re hloka nako re tle re ke re le qoqe ka bophara, hobane ha nka ka u bonts’a hore hona joale ka ‘nete selemong sena re qala bekeng ena le re sebellelitse hantle haholo; kaha hona joale ntho eo e neng e bonahala e hlokahala ke hore lits’ebeletso re li hloka koana metseng, ho sechaba.

Re qalile hore selemong sena re sebetse ka ho fana ka lits’ebeletso at Resource Centres, e leng mane moo re reng re hloka Basupisi ka hare ho metse.

Taba eno ke e bua ka phatla e phahameng mona, haeba e ke ke ea senyeha tseleng, hore le leng la mabaka a entseng hore ebe ke ile ka ‘na ka lobokana tjena e ne e le hona ho etsa address hore ke bone hore ha li phahama fats’e, Ntate, li tloha li jere hantle e le hore li se ke tsa lahla tseleng.

Re na le litereke tse ‘ne tse nang le qholotso e kholo, e leng tsona tse nang le lihlomara tse ngata haholo. Tsona ke Maseru, Mafeteng, Berea le Leribe, ‘me re entse bonnete ba hore li sebetsahala hantle. 

Ha ke qala nka bonts’a hore Masianokeng e sebelitse hantle haholo kaha ha ho na line eane e neng e tlola tsela. Leha u ka feta mono u tla bona -  ka hore re se re sebeletsa hona li-Resource Centre ka leano le ts’oanang.

Berea e sebelitse hantle haholo. Ha ke fihla ho eona ke fumane ka nako ea lunch ho se ho se na sehoai se teng mono. 

Qholotso eo ke e fumaneng Leribe eo ke batlileng team ea haeso hona joale, ‘me e ipopile ka Mongoli e Moholo oa Lekala la Temo le Kanetso ea Lijo le moifo oa hae, hore re tsamaee re il’o etsa address litaba Leribe e le hore le eona e lule moo litereke tse ling li lutseng teng.

E leng ho re, Mohlomphehi, ha re ka ra nka ts’ebeletso ena ra e beha ka hare ho metse at Resource Centres, ka ‘nete, Ntate, li-Resource Centre morero oa tsona o tla be o phethahetse, ‘me ke hona moo re tla tseba ho imolla boima ba Basotho teng hore ba tlohelle ho tla litoropong ebile ba ntse ba tla ka lits’enyehelo. Morero ke hore re hle re il’o etsa update lits’ebeletso tsohle esitana le limmaraka.

Lekala la haeso le rerile hore re il’o beha ntho e ‘ngoe le e ngoe at the Resource Centres, re li ntlafatse. Budget ea rona ea selemong se tlang u tla e bona e tla be e bua litaba tseno ka hore re ntse re ithuta liqholotso tsa rona nako le nako, ‘me re li atamela ka tsela ea hore re tle re iphumane re thusitse sechaba.

Ha ke tsebe haeba ho na le ho salletseng hoo e bang ha kea ho araba, empa kea kholoa ke tle ke re ho e ‘ngoe (taba) maobane ke ile ka kopa my colleague Ntate Letona la Labour hore a tle a nkeme nokeng a tl’o tla fana ka Karabo ea Potso e neng e botsitsoe, ‘me ha kea fumana molaetsa oa hore o ile a mphoqa, ha a ka a ba teng. Ka hona, ke kopa hore thupa e shape fats’e, Mohlomphehi. 

Nako ena e mahlonoko haholo. Sechaba ha se lla ka ntle ka mane ha se ntho e bobebe hohang hore motho u iphapanye. Ke kopa le tle le nkinele matsoho metsing ha ke ntse ke hata Ntlo ena e Khabane torong; ha se ka morero. 

Kea leboha.

HON. SENATOR S. MOTSAMAI: Kea leboha, Ntate Vice-President, Honourable Minister le Litho tse Khabane.

Ka ‘nete lipotso tsa rona li tla ba moketa, hobane ntho e kholo-kholo eo re neng re e shebile -  ke ‘nete re ne re sheba boemo ba litaba tsa Likhakanyo tsa Lichelete, ts’ebetso (performance) joale ka ha u se u entse, Honourable Minister, empa ka lebaka la taba e ileng ea hlaha mona e amanang le litaba tsa likoluoa, joale motho u sheba hore na boitokisetso ba litaba tsa likoluoa bo hlaha hokae -  ho bonahala bo hlaha ka mona ka Lekaleng la Temo le Kanetso ea Lijo.

‘Na ntho eo ke neng ke tla e kopa ke hore u tl’u k’u khutle hape re tl’o tla re bua ka hore na process ena ea further processing in the Agriculture na re ka e bona joang ho tsoa ka Lekaleng la hau. 

Ea pele, ke hore lihoai li hlahisitse hona joale. Li hlahisitse, empa tlhahiso eno haeba le sa tsebe ho measure ka hore na ke tlhahiso ea boima bo bokae, ka input e kana, joale re tle re tsebe hore u re fe taba eno hore rea bona hore holim’a 100 mang mang million eo u e nts’itseng joale na e hlahisitse ho ea hakae -  taba eno re e hloka haholo.

 E leng ho re ke mona moo ke reng mohlomong boitukisetso ba ha mamorao bo tle bo tsebe ho tla, joale re tsebe hore na ha tsena tse ling li sitoa to be absorbed by the Market further processing holim’a tsona le storage na re bua joang ka tsona.

U ts’oanela u itukisetse hona tjena in the next 15 years - re qala hona joale, hobane ho bonahala ho na le moea o positive oa hore batho ba ile masimong.  Ke mpa ke beha joalo hobane moea o positive oona o teng, lihoai li ile masimong. Kapa le baa bao e seng lihoai, Marena, ba ile masimong? Ke ho re masimo ane a lira a nne a lenngoe, ho uoe masimong! Kea kholoa ke ne ke mpa ke khanna joalo.

Empa ntlha e ‘ngoe e kholo eo ’na ke neng ke batla ho e botsa ka ‘nete ke buelella le rona re ntse re tla mosebetsing tjena (Ntate oa re bona) na ka ‘nete, Mohlomphehi, u ntse u re leha re se re entse mangolo re ‘ne re il’o khutla hape re il’o qala ho Morena, Mokh’anselara, re be re il’o fihla mola, ka ‘na re ntse re etsa mosebetsi o joalo ka mona, kapa joalo ka ha le uena u n’u lofile ka mona joale re tsamaee re ee koana re il’o etsa mosebetsi.

Ka ‘nete, oele, hle, Ntate! A k’u bue ena ea mangolo e tle e mpe e tsebe hore ha re lumellane le eena Mosupise ka akereebe re tseba ho etsa ntho eo re e hlokang re tle re tsebe ho etsa joalo, ka ‘nete re se ke ra pota haholo. Ke eona ntho eo ke neng ke batla ho bua ka eona.

Empa ka ‘nete ea ho qetela eo ke neng ke batla hore ke e akhele ke taba ena ea ho shebana le 1 (one) commodity ea crops e ke beng ea re sebeletsa. Naha ena e tsietsing ua tseba ke u joetse, Ntate Officer, ene joale taba e ‘ngoe ea lintho tse tla e nts’a ke ho etsa diversify ka commodities tseo e nang le tsona ka mona - hore na ke livestock, hore na ke eng, hore na u batla motho oa Engineer mo akhele ka mono a tlise engineer ea Agriculture! Hore na ke enoa oa Technology mo tlise a tlise technology ea Agriculture! Hore na ke oa eng mo tlise a tl’o e etsa ka mona, joale re tsebe ho bona, re buisane!

 Ua tseba re ne re le ts’epile re bona hore le tl’o matha lebelo! Aik’hona! e-e. 

Kea leboha.

MR VICE-PRESIDENT: Mohlomphehi Letona le Khabane, u ka ba le any comments?
HON. T. MOFOSI: Mohlomphehi Motlatsi oa Mookameli, kea leboha. 

Ke ne ke re, Ntate, ke tla etsa kopo mona kaha ke bona eka lipotso tse ling tse ntseng li botsoa ke lipotso tse amanang le lipampiri tseo ke neng ke itse ke tl’o li beha mona e le hore ke tle ke tsebe hore e re ha re se re etsa lipotso ebe eba ke se ke li behile. 

Joale, empa hee, kea kholoa ha ke ea potsong ea Mohlomphehi ka bokhuts’oanyane e ‘ngoe ea tsona ke hore, Ntate, taba ena ea ho potoloha hore re etse mapaki a masimo ke taba ea bohlokoa, ‘me ho e utloisisa e rarolla litaba tse ngata joaloka ore morena ha a sa tsebe letho ka lits’ebeletso tseo tse ntseng li etsoa mosebetsing sebakeng sa hae ho tla ba thata ho rarolla tse ling tsa tsona.

 Ke hobane batho ba masimo ba na le likonteraka tseo ba li etsang le beng ba masimoka nelehetsano ka nako eo ba hirisetsanang, ‘me hona le litaba tse ling ha u ea fats’e mane, Ntate ho field moo u tla fumana li fana ka bothata ba ho re ho se ho na le batho ba tsekang ts’imo, joale morena ha tsebe hore e mong o na neile e mong. Ha re tloha re ke ke be ra tseba ho its’ebeletsa litaba tseno re le Lekala la Temo, empa re lokela ho kenyeletsa morena hore a thuse.

Ea bobeli, ke eona eno ea hore le bopaki feela ba hore ts’imo ea ‘nyeo boholo ba eona bo bokae, morena o ntse a ts’oanetse a be le lipalo tse joalo li be clear, hobane e ‘ngoe eo e neng e bonahala e le qholotso eo Basotho ba neng ba e etsa e le ntho e mpe ke hore ba reke menonts’a ka ts’imo e le ‘ngoe makhetlo a mangata, ebe ho nts’o fuoa motho a le mong sephephechana ka ts’imo e le ‘ngoe o ntsa ea a il’o reka. Joale ke mane moo ba fihlang ba o nka ba o beha ka hare ho matlo ba emela hore ona oa ‘Muso o ka litorong o fele ba tsebe ho rekisetsa sechaba ka price tseo e seng tsona. ‘Me ka lebaka la hore sechaba sa rona se be se le tsietsing tse ling tsa lintho ba thola ebe ba ntse ba nka manyolo ano a turu ano ao motho eeno a a rekisang empa e le hore ke ana a tsoileng ka khoroana tsa matsa ka Lekaleng.

‘Me ts’ebeletso eno ke ne ke re a tle a e hlokomele hore e tebile ho le hokaalo hore re tle re iphumane re hlotse qholotso eno. Ke eona e etsang hore ka lebaka la boithuto boo re bo entseng re tle re iphumane re ts’oarisana ‘moho ho sebetsa litaba tse joalo.

MR VICE-PRESIDENT: Mohlomphehi Letona le Khabane, ke ne ke re pele ke fa Morena oa ka oa Ha Maama le oa Thaba monyetla oa ho botsa u ke u hlaki-hlakise hona moo moo ke utloileng eka kea lobokana ha ke utloe hantle, hobane kae-kae ke utloile eka u fane ka maikutlo a hore u ne u s’o ka ba u qeta. Ekare hona le karolo e ‘ngoe eo u tl’o tla u e teka? Ho joalo kapa ke ‘na a nts’a sa utloisise hantle?

HON. T. MOFOSI: Ho joalo, Mohlomphehi, ho buuoe ka litaba tsa limmaraka mona; ke na le pampiri eo ke e hlophileng ea tsona, ke ile ka cho ha ke qala ka re ke qala ka karolo ea pele, ‘me likaroloana tse kang tse kenyeletsang tsane tsa mafu ane ao ho n’o itsoe ke tl’o beha Ntlo leseling ka ‘ona le litaba tsa limmaraka litokomane tsa tsona li teng koano. Ke tla kopa ke tle ke li behele Ntlo ena e Khabane.

HON.SENATOR.S.K. MASUPHA: Kea leboha Mohlomphehi, Ntlha ea ka ea Tsamaiso ke ea hore na ha Mohlomphehi a phathahane hakana-kana feela a ntse a re o sihile lintho tse ling morao, ebile re tsoa mo lata hore a tl’o ba teng letsatsing la kajeno ka mona -  o ea kae Mohlomphehi?

Na ebe litaba tsena tseo a ntseng a bua ka tsona na ebe li tla phethahala, Mohlomphehi, ha u bona na?

 Kea kholoa ke eona Ntlha ea Tsamaiso ea ka eo ke neng ke re u ke u e hlokomele, Mohlomphehi.

MR. VICE-PRESIDENT: Kea leboha, Morena oa ka oa Lioli. Ke ‘nete Mohlomphehi Letona le Khabane o buile ka taba ea ho phathahana, empa hee, ke utloile hore o ile a ananela tlhaiso ea Honourable  Senator Lebese hore leha a ka phathahana hakaalo ho bohlokoa haholo hore a ‘ne a tl’o tla a fa Boeta-Pele ba Ntlo ena litaba tseo a ntseng a li etsa, hobane ka ho etsa joalo ba tl’o tla ba mo thusa hore ba mo imolle,ba arolelane boima bona ba mosebetsi le eena joalo ka ha le eena a bonts’itse hore ho bohlokoa hore Marena le Litho tsohle tsa Ntlo ena tse teng ka mona le bona ba be le thahasello litabeng tsa Temo, joalo ka ha u utloile Dr. Lebese a bua le Honourable Senator Motsamai hore ba tsebe ho thusana hore mosebetsi ona o bebofale ha ho  uoa mane on the field. 

Ke ne ke re haeba ke arabile eno, Morena oa ka, ke bona eka ena ea hore Mohlomphehi o etsa karolo ea pele _o tl’o tla a etsa karolo ea bobeli, ke bona eka  e ile ea tsoa lipakeng tsa menoana, kahoo ha nkaba ka e utloa, hobane nkabe ke sa e lumella, nkabe ke kopile hore a tle a etse Polelo e feletseng,  empa joale kaha re se re le kahar’a mosebetsi oo,’me u se a bile a le kahar’a Ntlo ena ka ‘nete ho bohlokoa hore a tle a li fetise kamorao ho hore re mamele litaba tsa Morena oa Ha Maama le Morena oa Thaba Bosiu.

HON. SENATOR. DR. T. LEBESE: Kea leboha, Ntate Vice-President. Ha ke tsebe hore na ebe re tla eletsa Mohlomphehi Letona le Khabane ka tsela ea mofuta ofe.

 Ntate Vice-President, ua tseba ke mpa ke shebile lengolo le neng le ngoletsoe mongoli oa Lekala libekeng tse peli tse fetileng, joale lipampiri tseo ba mo fileng tsona ha se Polelo -   ba mo file performance ka nqena! 

Kea kholoa Lekala le leng le mo file FND, le leng le mo file ena eo Mohlomphehi Motlatsi oa Mookameli a buang ka eona. 

Ha ke tsebe na ebe o tla li kopanya joang Mohlomphehi hobane ka ‘nete ehlile rea lahle-lahleha joale, hobane re ne re nahana o tl’o tla a bua ka Polelo e kopantseng litaba tsena tseo Ntate Clerk a neng a mo kopile hore a fane ka tsona, joale tsena haeba ke performance e hlahang ka procument le finance joale ho tla ba le e ‘ngoe e hlahang Livestock, ke ho re e tla re soko-sokolisa.

Ka ‘nete ha ke tsebe hore na u ka fana ka boeletsi bofeng, Ntate Vice-President hobane haeba joale o ts’oere lipampiri tjena ha se Polelo.

Helek! 

MR. VICE-PRESIDENT: E, ua bolela, Honourable Senator Lebese, joalo ka ha ke hlalositse Honourable Minister o ile a bua taba ena ha qala, joale ke re ka ‘nete ke bona eka e ile ea tsoa lipakeng tsa menoana ha nkaba ka e utloa, hobane nkabe ke sa lumela hore ebe joalo. Nkabe ke ntse ke mo kopile hore a hle a etse a full Statement a qete, e re ha re kena tabeng ea lipotso ebe e le hore re kena litabeng tsa lipotso e se ke ea tloha eare ha re qeta ho qeta litaba tsena joale ebe ke hona ho nang le litaba tse ling tseo ho thoeng li ntse li setse.

Eba thatanyana hobane ha rea tloaela ho sebetsa joalo, empa joale kaha o sa le teng ka ‘nete re tla rata hore a bue ka litaba tseno tsa Foot and Mouth Disease. A be a bue le ka litaba tseno! Joale _empa kaha ke ne ke se ke supile Morena oa ka oa Ha-Maama le oa Thaba, ke kopa hore ba etse… ka morao ho mono re mo fe monyetla a bue ka litaba tsena tseo a reng li setse, because ka ‘nete e ne e ts’oanetse hore ebe ke karolo ea litaba, e ts’oanetse ebe e tlile e le package kaofela.

Ka ‘nete lona Bohlanka ba Lekala, ha Mohlomphehi Letona a kopiloe hore a tl’o tla a etsa Statement ka koano ha se etsoe in pieces; ke ho re Livestock e ke be ea etsa Statement sa eona koana eaba Crops e etsa Statement sa eona, eaba Field Service e etsa Statement sa eona. Lipolelo tseno kaofela hoa tsona li tlameha ebe tokomane e le ‘ngoe.  joale tsela eo le beileng ka eona e se ka Mohlomphehi Letona o okametse Makala a mangata feela, a fapakaneng, joale empa leha a fapakane joalo ho na le PS.
PS o ne a ts’oanetse hore ebe o bone hore litaba tseno li kopane ke Statement se le seng eseng liteitemente tse ngata kapa tse tharo ka nako e le ‘ngoe. Ha e tsamaee joalo, Bahlomphehi! Le lobokanya Mohlomphehi Letona, lea mo lobokanya habohloko feela ha le etsa joalo. Ha ea ts’oanela ho tsamaea joalo, Morena oa ka oa Maama.

HON. SENATOR. J.A. MOTS’OENE: Mohlomphehi, kea leboha ke ne ke batla ho bua ka Ntlha ea ka ea Tsamaiso, Mohlomphehi, hobane ke qholotsoa ke taba ena  eo u qetang ho e hlahisa.Kea kholoa litaba tsena tseou buang ka tsona e ka ba bohlokoa haholo -  hobane re etsa Lipotso ka mona, re etsa  leLitlhaiso, ‘me Mohlomphehi ‘na ke se ke kopa hore ka uena Setulo kapa Tafole ea hau mono le ne le ke le etse hore le kopane le Makala a amehang, hobane tse ling tsa litaba tseo re li etsang Lipotso kapa Litlhahiso e re har’a nako ha re se re ntse re ea k a ts’ebetso ebe li arabeloa. Feela joale ka nako e ‘ngoe Setho se phathahane haholo joaloka Morena oa ka oa Matelile ha a ne a phathahane haholo libeke tsena tse peli, joale ebe ha utloe taba ea Potso ea hae, Mohlomphehi.

Joale ke ke ne ke re le Tafole e tle e ke e shebe boemo bono e le hore re tle re lule re sebetsa ka thello, hobane le Tafoleng ea lona e ka ‘na eaba taba eno e teng. 

Kea leboha, Mohlomphehi.                                      

MR. VICE-PRESIDENT: Hlakisa, Morena oa ka, ha ke utloe hantle na u r’eng.

HON. SENATOR J. A. MOTS’OENE: Tlhakiso ea ka ke hore Mohlomphehi Letona honajoale litaba tseo a buang ka tsona mona -  mohlala, ho buuoa ka litaba tsa temo ea lijalo, empa ho ntse ho na le temo-thuo ea liphoofolo, joale ka nako e ‘ngoe re etsa Potso mona, ‘me potso eo ke eo re lebelletseng hore e tla arajoa ke Lekala la Temo, feela u fumane hore Letona o tl’o araba potso e ‘ngoe tsatsing lena. Ke fihla ke botsa ka Potso e ‘ngoe hosane, feela e ne e ntse e le litaba tseo mohlomong a neng a ka li kopanya ‘moho ho e meng ea meralo eo a ntseng a e etsa ka ofisi ea hae.

 Kea leboha. Ha ke tsebe haeba ke hlakile.

MR. VICE-PRESIDENT: Ke utloa e le thatanyana ke sa e utloe hantle, empa haeba ke utloile hantle ke hore ha a botsoa Lipotso ka nako e fapaneng joale o li araba ka tsela tse fapaneng? 

 Ke utloa ke sa e utloisisi!

HON. SENATOR J. A. MOTS’OENE: Kea kholoa leha ke ne ke sa batle ho etsa taba ena lolololo, ke ho re Mohlomphehi hona joale tse ling tsa litaba tse ntseng li hlaha o re, ke li ts’oere letsohong mona, ke tl’o bua ka tsona’, joale re ne re re e ka ba hantle ha Mohlomphehi Letona a ne a tlile ha batho ba Tafole ba ka ba kopana ba shebe taba e ts’oeroeng joale e tle e se ke ea ipheta ka Ntlong ka mona, whereas ena a se a ntse a tlile ka taba.

MR. VICE-PRESIDENT: Morena oa ka oa Linare o re ho neng ho ts’oanetse ho re re ho etse pele Mohlomphehi Letona a tla ka mona ke horeebe re shebile litaba tseo a tlang ho li beha ka mona e le ho qoba hore a ‘na phete.

‘Nete e salang ke hore Mohlomphehi Letona mohlomong h’a arabela taba eo -  leha Morena oa ka a e-s’o ka a e beha, o e behile nakong eo ke e behang ha ke utloa eka u nts’u bua ka polelo e ‘ngoe eo u tl’o bua ka eona, joale ke re na, ‘ke utloile hantle’? Joale a re, ‘eea, u utloile hantle’.

Tsebiso e ile ea hla ea bolela ho tloha qalong hore o tl’o etsa Lipolelo tse peli tse fapaneng kapa tse tharo, joale ke re e bile phoso e kholo haholo hore e ile ea nts’ita hore ke utloe taba eo, hobane nka be ke ile ka e thiba, hobane ha e ea lokela ho ba joalo, Litho tse Khabane. Polelo e ts’oanela ho tla e le Polelo e le ’ngoe.

 Ehlile boeletsi boo ba hau bo bohlokoa, Morena oa ka oa Linare, hore re n’o shebe -  Tafole e n’o shebe ka Mongoli oa Ntlo, a bue le Lekala hore litaba tse tlang ka mona li nepahetse ho fapana le tse tlileng kajeno, hobane oa bona li tlile ka tsela eo re sa tloaelang e abnormal e bileng e re lobokanyang le rona.
Empa hee, ke kopa hore re tsoela-pele re qete, hobane Mohlomphehi o sa le teng.

HON. SENATOR M.S. MAAMA: Kea leboha, Ntate Vice-President. Kea kholoa potso ea ka e ‘ngoe feela. Ke hlokometse letona le ntse le bua ka Resource Centre khafetsa molomong oa hae, joale ke re na ebe o lemohile hore Resource Centres tsena li hole haholo le Basotho?

 Haeba Resource Centre … Am I out of order, mong’aka?

Kea leboha, Ntate. ke ne ke re puong ea Letona le Khabane mona o ntse a bua khafetsa ka li-Resource Centre, joale ke re na ebe o lemohile hore li hole haholo le sechaba, haeba sebakeng sa haeso sa Nkoeng ho tla bo ho uoa Ha-ramabanta kapa Masianokeng, koloi e tlohang Nkoeng e tloha hanngoe, e nyoloha mantsiboea? 

joale Ke re joale na basupisi ha ba qhalanngoe le mabatooa ke eng? Joale ebile ho na le matlo a Basupisi ao e ntseng e le lirutha le hona joale, ao e ntseng e le mahaha! Na Mohlomphehi o hlokometse hore taba ea matlo e khahlametsa haholo litaba tsa temo? Matlo ao a tla tsosolosoa neng ba fihlelehe ha bobebe -  haholo ka maluting?

HON. SENATOR K.L.K. THEKO: Ka ‘nete ha ke tsebe haeba re tla be re u siteloa, Honourable Minister, ka hore re boele re u botse lipotso tse ngata. 

 Eka ‘na eaba Honourable Minister ke hona a ts’oereng litaba tsena tse ka ‘nang eaba li tl’o arajoa ke Polelo eo ea hae.

Ke ts’oenyehile joalo ka Basotho ba bangata hore mokhoa oa rona oa katamelo ho temo o ntse o le morao empa re ipolelisaka re le sechaba -  eseng eena ea inots’i-  hore temo ke mokokotlo oa naha! Joale empa ruri le katamelo le kajeno e batla e ntse e le mpe!

Ke potso eo mohlomong e tla re ha a kena litabeng a ka e kenyeletsang hore na land kapa the farm policy ea naha ena ea kajeno tlas’a RFP bona leano la bona la ho sebelisa mobu oa temo Lesotho mona na ebe le hokae ho fapana le a mang a ileng a etsoa abandon a temo hampe feela!

U tl’u pharalle hore na uena vision ea hau e tl’o ba joang holim’a taba ea temo ho tloha mona moo re teng kapa pele ha u kena ofising u bona eng e le tsela eo e ka re arabellang bothata ba rona ba litaba tsa temo. 

The biggest challenge ha ke etsa potso ea ka hantle hore u tl’u utloisise ke taba ea availability ea lisebelisoa tse kang ho etsa till the land ho kenya peo esita le ho etsa mesebetsi e meng -  ekaba vision ea lona batho ba RFP ebe e fapane kae le tsee tse ling kapa che u tla ’n’ u re as it was? U tla ’n’u tsoele-pele ka ts’obotsi eona e tjee?

Ke na le pelaelo ea hore we are coming back ho tla etsa Polelo eo ea hau eo u nts’u re ts’episa eona, eo u tl’o pharalatsa mohlomong u araba Potso ena ea ka hore na vision ea lona ka taba ea temo ke efe, because ke utloa batho ba bangata ba bua haholo. U k’u tl’u arabe taba ena: batho ba bangata ba re lipeo esitana le menonts’a li ntse li fuoa batho ba bang ba itseng -  na u ka e hlakola taba eo hore e se ke be ea hlola e ba teng, hore re tsebe hore motho e mong le e mong a be le access ea ho reka manyolo ha a na le chelete, ‘me temo e tsoela-pele ka makhethe na?

Ke ne ke re ho na le potso e botsitsoeng ke Morena oa ka oa Ha Maama le Morena oa ka oa Thaba, kahoo u tl’u li thetse. Joale empa ena ea vision, ena ea policy, ke utloa e le potso e tebileng hoo e hlokang u khutlele ka Ntlong ka mona.  Joale ha ke tsebe hoba u phathahane haholo feela; ke bona eka u ts’oanela ho khutlela ka Ntlong ka mona u tl’o fa Ntlo e Khabane chebelo-pele ea puso litabeng tsa temo, u tl’o fana ka leano la puso.

Feela empa hee u ka e araba u thetsa mona le mane, empa ke ne ke re ha u na le nako u tle u e imamelle hore u khutle.

 Ke ne ke re hape ha u tsoela-pele u be u s’u thetsa lintlha tse ling, hobane re sebelitse ka tsela e very abnormal kajeno, empa re tl’o u fa monyetla u tsoele-pele ka litaba, e le hore lipotso ha li ba teng re tsebe ho li phethela holim’a litaba tseo u tlileng ka tsona kaofela.  

HON. SENATOR M. KANETSI: Kea leboha. Ke Ntlha ea Tsamaiso ena.

Ntlha ea ka ea Tsamaiso ke hore a lokolloe a il’o hlopha litaba tsa hae hantle a tl’a tle a hlophile le litaba tsena tse ling tseo a reng o tl’o li teka; a il’o lokisa hantle, a tl’o teka hantle taba e felletseng, mohlomong a se a tla le lintlha -  le Bahlanka le PS ba se ba entse mosebetsi oa bona, hobane ekare mosebetsi o tlileng ho eena ekare ha oa phethahala. Joale kanete ke utloa eka e tl’o senyetsa Ntlo nako. ‘na ke ne ke kopa hore kannete a lokolloe. 

Kea leboha.

HON.SENATOR J.A MOTSOENE: Mohlomphehi, esale ke re Ntlha ea Tsamaiso! Che, ke ne ke re… 

MR VICE–PRESIDENT: Honourable Senator Kanetsi, u aka ka mona kapa joale u s’u ba tla ho fetola sebaka? Ke hobane joale lipotso lingata tse reng na u tlohetseng mane moo u lulang teng. 

 Ke ne ke re taba eo re e isitseng ele Ntlha ea Tsamaiso         kannete e kholo haholo, hobane re se re ntse re sebetsa ka tsela e abnormal, re se re ntse re sebetsa ka tsela e batlang e lobokane haholo, hobane procedurally re ke be ra ba le statement ebe re tloba le seseng hape sa bobeli ka nako e ts’oanang, mohlomong le sa boraro. E batla e le abnormal, empa hee ke ntse ke ba le maikutlo a hore, ache, kamor’a ho sa consolations, hore ke utloa eka ekare ha Ntlo e amohela re ke re ananele Ntlha eno ea hao ea Tsamaiso. 

Feela pele re ananela taba eo ea ntlha eo ea hao ea tsamaiso, re fa Mohlomphehi Letona monyetla oa hore a ka khutlele morao a il’o lokisa litaba tsena hantle, a tle a khutle joale re tl’o tla re tsoela pele. Ka nete ho n’o ho s’o nts’o ho na le litaba tse teng tse botsitsoeng tsa bohlokoa haholo.

 Mohlomong potso ena ea Morena oa Thaba ebile e tebile haholo, kahoo u kanna ua itukisetsa eona hobane e tl’o re fa chebelo pele (vision) ea Muso ka kakaretso going forward hobane ke utloa eka le mong’a eona oa ananela hore mohlomong u ka khutla. Re ne re re u k’u arabe ena ea Morena oa ha Maama kannete kamor’a mono re ke re u fe monyetla oa hore u tle u khutle u il’o lokisa litaba hantle.

 Kannete ke ore ke tle ke omanye bohlanka, kaha ke lona ba nkang boikarabello ba hore le bone hore Mohlomphehi Letona le Khabane o tla ka mona a na le solid statement eseng statement sa mafapha a fapaneng. Ha ho etsuoe joalo.

Lea tseba, kaha esale le le mona nako e telele haholo, hore la ha ho etsoe joalo, ha ke tsebe hore na hoban’eng ha le entse hore lipolelo tseo li tl’o tla li etsoa ka mona li tle li arohane. That is not supposed to happen.

 Empa hee, Mohlomphehi Letona le Khabane, ke ne ke re ke u fe monyetla oa hore u tl’u arabe ena ea li resource centre ea Morena oa ka oa ha Maama.

HON. T. MOFOSI: Kea leboha, Mohlomphehi Motsamaisi oa Lipuisano tsa kajeno. Kannete ke hle ke re ha re kena ho ena ea li resource centre re na le litaba, Mohlomphehi, tseo ereng leha re ntse re ikeletsa lekaleng la h’eso mane -  tseo ke reng kannete baholo ba rona ba re sietse litaba tsa bophelo ba rona le ba Naha ena ea rona; e ne ele batho ba bohlale haholo ho re feta haholo, ka litaba tsa temo. Tsela ea litaba tsena, Mohlomphehi, ea boikeletso boo hangata ho feta ha nyane ke ee ke qoqe le Bahlanka ba h’eso mane hore re na le lintho tse ngata haholo tseo re batlang ho ea li lata li naheng tse ling, re nne re li nke -  ke tsona tse re ferekantseng nako e telele hakana.

Ha ke bua taba ena ka bokhutsoanyane, le boikeletso bo re se ntse re boetsa re le lekala, ke etse mohlala ka hore feela li resource centre nakong eo li neng li raloa li ne li raloa hantle joalo feela ka likiri. Likiri li ne li behuoe moo ho nang le palo e itseng ea liphoofolo tse lebeletsoeng metseng e joalo, ‘me li resource centre tsena ke hore feela re li matlafatseng re ithuta ka nako ea hona joale hore na hore li fihlelle Mosotho e mong le e mong re li sebetsa joang. 

E kholo ke hore re na le lintho tse ling tseo ho thoeng ke li-sub-centre ka tlas’a li resource centre tseno, ‘me re boetse re na le batho bao ho thoeng ke li-assistant ba lulang metseng koana, ba lulang ba le ka har’a motse ho sechaba, ‘me litaba tseno tsa rona ha system ea rona eka ea tiea ho tsona ha hona mohlang re tlanne re lle. 

Kea kholoa ke bont’se hore matlo ano ao ho buuoang ka ‘ona, Mohlomphehi, hore a senyehile selemong se fitileng re ile ra ba le chelete e neng e behelletsoe ka thoko e M20 million, eo boholo ba matlo a joalo re a rekisitseng. le

Tabeng e joalo ke hore, Mohlomphehi, ka bokhuts’oanyane re se re salletsoe ke palo e nyenyane haholo ho qetelisa litaba tseno tsa rona ha re re re li entse kaofela. 

Ke boetse ke bonts’a hape le ho kena khirong ea bosupisi, hore bo ne bo se bo qephile haholo ka lebaka la hore temo ehlile re ne re e lahlile, ‘me ho ntse ho hiroa bosupisi bo bocha hona joale hobane libaka tse joalo li ntse li tl’o fumana basupisi; le selemong sena re ntse re tsoela pele ho hira le hona ho lokisa li resource centre, ‘me ha re fihlile qetellong re tla fumana monate hee oa ho momona litaba tsa lits’ebeletso tsa resource centres re le sechaba.  Temo le eona e tla bonahala hore e nka sets’oants’o seo re se hlokang.

Kea kholoa ha ke feta mono ke tla ho eane e ileng ea bua ka mobu. Eona ka-nete ‘Muso o teng o tlileng, Mohlomphehi, ka taba ea mobu hore o sitoa ho ba matsohong a batho ba tsebang kapa ba khonang ho o sebelisa. Ehlile ke qholotso e kholo eo e re hlolang. Ehlile ebile ke eona ts’ita e kholo e etsang le hore ebe le litaba tsa ‘maraka libakeng tse ling li ba le bothata.

‘Maraka ha u o batla u le mong ha u re ke ntho e fellang hosasa, ehlile u hloka ntho e bitsoang konteraka e lipakeng tsa mohlaisi le moreki, ‘me ha u s’u bua ka konteraka ho batloa ea lilemo joale u sena eona u kalingoe selemo se le seng taba eno e baka ts’ita haholo litabeng tsa temo.

‘Me kea kholoa re kile ra lula le bahlomphehi ba ka ka mane re ikoalletse le Marena a ka re qoqa taba ena hore re lokela ho tla ka leano le lecha leo le kekeng la utloisa lehlakore le leng bohloko. 

E leng ho re likonterakeng tse hlakileng lipakeng tsa beng ba masimo le batho ba khonang ho hlaisa mobung re tla tlameha re tl’o ikeletsa re bue ka eona ka botebo re be re gazette hore na re re mobu o fetele joang ho batho ba tsebang ho o sebelisa re sa hlekefetse bana bao e leng beng ba mobu, hobane e tlohelletsoe ka nako e telele; ha nakong ea pele e ne e sebetsoa ka molao hore ha u hloloa ho sebelisa ts’imo lilemo tse tharo Morena o na e nka a e fa a khonang ho e sebelisa.

Taba eno hoa bonahala hore linako tseo re seng re le ho tsona li fetohile, meleko e fitileng e ile ea na ea ts’oara litaba tsena ka tsela esa tliseng phetoho ebile e sa tlise tharollo, ‘me hona tjena re lokela ho tla ka tharollo e sa hlekefetseng mang kapa mang mobu o n’o tsoele motho eo u leng matsohong a hae molemo le eo a hlahisang a tl’a fumane molemo. Naha joale e tla tseba ho hlahisa.

 Kea kholoa ha ke buile hakana, Bahlomphehi, ke re ke fane ka litaba tseo ke nahanang hore ke fane ka policy ea lekala la heso ka ‘Muso o teng. Kea leboha

MR VICE-PRESIDENT: Rea leboha, Mohlomphehi Letona le Khabane. Joalokaha re lumellane re kopa hore re u fe monyetla oa hore u k’u khutlele morao, Mohlomphehi, u il’o lokisa litaba tsena hantle u tl’o boele u tle, empa e seke eaba khale haholo, Mohlomphehi oa ka, kah Litho tse Khabane lia u hlolohela ka mona, joale ua bona le bona ke bale ba lebelletse hore ba u bone hangata ka mona ba bile ba tataisa le batho metseng mane? Ba lebelletse hore ba u bone khafetsa ka koano u seke ua tla ka mor’a nako e telele.

Ak’u il’o lokisa, Mohlomphehi, u tl’u khutle; haholo hobane ha ua bua ka taba ea bo-food and mouth disease, ha ua bua ka litaba tsa bo-livestock! Le tsona tsena tsa crops u nts’u sa kena ho tsona ka botebo, empa ena ea Morena oa Thaba ‘na ke e nka ele e kholo haholo ea leano, hobane le tl’o tla le re tataisa. Ha re ntse re bua ka litaba tsena tsa leano ke re Matona ha ngole leano -  ha hona mohlang Letona le tla lula fats’e le ngole leano. Tona kholo le ba bang ha ba ngole leano, empa ba etsa declare policy ka molomo oa bona ha ba ntse ba bua mona u ntsa etsa declare policy. The professionals should sit down ba se ntse ba bokeletsa litaba tseno ba li etsa.

Ke ile ka sebetsa temong mono Ntate Phora a bua ka transformation policy, ‘me e ne e re ha nts’a bua eaba re etsa document taba, a e fumana e se e ntse e le documented e se ele tokomane e documented e buang ka agricultural transformation policy. Joale hee kannete ke kopa ha Mohlomphehi Letona a ntse a bua le ngole tokomane eno joale a tle a e fe cabinet e hlonolofatsoe ke cabinet e tsebe ho tla ka mona e tl’o tla e sebelisoa ele leano le tataisang hore na litaba tsa temo li ts’oaneloa li sebetsoe joang.
Mophlomphehi Letona le Khabane, re lebohile haholo re kopa hore re u fe monyetla litaba tsena li khutlele ho bona ba il’o li lokisa joale ba li tlise ho uena li se li butsoitse hantle, joale u tle u tsebe ho tla liteka hantle ka koano ka Ntlong li se li nepahetse hantle.

Rea leboha.
Next Item, Mr. Clerk.

ADOPTION OF REPORTS
MR VICE-PRESIDENT: Mohlomphehi Molula Setulo oa Komiti ea SDGs, a k’u re tataise.

HON.SENATOR K. KHOAELE: Kea leboha, Ntate Vice President, Tafole le lona Litho tse Khabane. Ke ema mona ho teka Tlaleho ea Likomiti tse peli tseo ileng eaba tsa Tulo e kopanetsoeng ele hobane litaba tseo re neng re il’o li ts’ohla li ne li ama ka kotloloho mosebetsi oa Likomiti tseno.  E bile Tulo ea Komiti ea Sustainable Development Goals le Komiti ea Health and Nutrition. 

Litaba tseo re neng re li ts’ohla e ne e le tse amanang le Li-Executive Orders tse ileng tsa etsoa ke President Donald Trump oa America, joale re batla ho sheba impact eo li bileng le eona holim’a litaba tsa Bophelo. 
Tulo ena e bile ka la 27th August, 2025 hona ka Chambereng ka mona, moo ho neng ho entse attend Litho tsa Komiti tsena tse peli, joaloka ha ke se ke bonts’itse. Re boetse re lutse hammoho le Liofisiri tse hlahang Lekaleng la Bophelo, moo ba neng ba tl’o tla ba tlalehela Likomiti tsena tse peli hore na Lekala la Bophelo ka mosebetsi oa lona na le amehile ka sekhahla se se kae. 

Thahasello ho hlakile, Bahlomphehi, ke hore Komiti ea Health and Nutrition e isitse litaba tsohle tsa bophelo le maano ‘ohle kaofela le mesebetsi ea nako eohle ea Lekala la Bophelo. Rona re le Komiti ea SDG’s re ne re ameha mono ka Goal Number 3 e buang ka Good Health and Wellbeing ea sechaba. 

Litlaleho tseo re li fumaneng, Bahlomphehi, ke hore Mohlomphehi President Donald Trump o ne ile a emisa hang-hang …li-Sustainable Development Goals(SDG’s) Programme initiatives tsohle tseo li neng li ntse li ts’ehetsoa ka Lichelete ke naha ea America. O entse Liqeto tseno, e le liqeto tsa hang-hang tse neng li kena ts’ebetsong hang-hang. O ne a li etsa a hlolosa hore o ntse a hlahloba Leano la Lithuso tsa Machaba tsa Naha ea America (USAID), e leng United States Agency for International Aid.

Hona ho bolela hore ka kotloloho Naha ea Lesotho e fihlile ea ameha Lefapheng la Bophelo, hobane holim’a Chelete eo America e neng e ts’ehetsa ‘Muso oa Lesotho ka USAID e kaalo ka M2.2 Billion selemo le selemo, ho etsa run li-programme tsa HIV/AIDS le li-programme tsa TB, o fihlile a khaola M82 milion hang-hang. 

Taba eno ea hore o ile a fihla a khaola M82 million hang-hang e fihlile ea ama Bosebeletsi ba Bophelo ka sekhahla se ts’abehang, hobane hang-hang feela -  ka Qeto eo a ileng a etsa, ho lahlehile mesebetsi ea batho ba 652 ba li-frontline. Mohlala, ebile Baoki le Lingaka, hobane joale ho ne ho se ho sena mokhoa oa hore ba ka pataloa. 

Ho boetse hape hoa ameha ka kotloloho kabo ea bosebeletsi, ho kenyelletsa ka ho khetholoha HIV/AIDS Prevention Programme. Ho ne ho se ho na le ente e neng e se e ntse e kene ts’ebetsong eo batho ba neng ba enta habeli ka selemo ebe ho ea ts’ebahala hore ake kebe a hlola a e ba le ts’oaetso. E ne e se e anetse ntho e kang 60% coverage ea naha ea Lesotho, re bala litereke tseo ekang Butha-Buthe, Leribe, Maseru le Thaba-Tseka. 
Li ne li se li batla li na le batho ba ntseng ba behiloe tekong ea ts’ebeliso ea ente eno, ‘me ho bonahala e sebetsa hantle haholo hobane ba ne ba se ba entse cover batho ba bakaalo ka 128,000, empa li-Executive Order li bolela hore e ile eare ha ho emisoa ke America ea ba Consignmentsupply ea liente tseno e ema hang-hang le Programme e ne e tlameha ho ema, hobane e na le Basebetsi ba Bophelo ba neng ba ntse ba sebetsana le Administration kapa ho e aba. Hona ho bolela hore batho ba neng ba e sebelisa, ba ile ba khutlela mane moo ba kannang ba ba le menyetla e phahamang ea hore ba be le ts’oaetso. 

E ‘ngoe e bileng boima haholo ke li-Programme tse peli. Ea pele ebile Programme ea HIV/AIDS Identifications Detection and Mitigation strategies implementation e leng, litaba tsa testing le tse ling kaofela. Ho ne ho se ho ba thata hore Li-Programme tsa HIV/AIDS testing moo re etsang identify lits’oaetso tse ncha li tsoelepele, hobane joale bosebeletsi bohle bo ile ba tlameha hore bo eme mono, boo neng bo etsa mosebetsi oo. 

Lisebelisuoa li ile tsa qepha eaba joale ha li sa khona hore li tlale hohle moo li neng li ntse li sebetsa hona teng, ‘me taba ena e bolela hore re bile le sechaba se phetseng re sa tsebe hore na se na le ts’oaetso kapa ha re sa na ts’oaetso, ‘me mehato ea thibelo ea fihla ea eba bothata. Ho na le menyetla e meholo hore ka har’a period ena eo re ileng ra fihla ra ba hard hit by those very Executive Orders e ile eaba joale re ba le monyetla oa hoba exposed haholo feela monyetleng ea hoba le ts’oaetso.

Programme ea bobeli e ileng ea fihla ea ameha haholo ke Programme ea thuto ka litaba tsa HIV/AIDS. Taba ena ea Programme ea thuto ka litaba tsa HIV/AIDS e bohlokoa haholo, Ntate Vice-President, hobane bohlokoa ba eona ke hore re thibela ts’enyo pele e etsahala ka thuto, e le hore batho ba tsebe litaba tsa HIV, ba tsebe hore na ba ts’oaetseha joang le hore ha e se e le teng ho uoa litsing joang. Joale ha e fihla e ema khekhenene hang-hang, e se e sitoa ho tsoelapele taba ena, e bolela hore ba bang batho ba qetelletse ba ba le lits’oaetso tse ncha hobane feela ba sa tsebe ba kene liketsong tse ka ba behang tlokotsing, hobane ba sa tsebe. Programme e ile ea ema hang-hang.

Ke ile ka re, ho ne ho khaotsoe Chelete e kaalo ka M82 million, e khaoloa ke USAID through PEPFAR (PRESIDENTIAL EMERGENCY PLAN for AIDS RELIEF) eaba ha re sa ba le thuso e hlahang America. Empa ka mokhoa o ts’oanang le Global Fund e ne e ntse e thusana litabeng tsa TB, joale e ile ea tlameha hona hang-hang e khaole M19 million e neng e ntse e thusa Lekala la Bophelo ka ‘Muso oa Lesotho immediately, ‘me ha e khaoha hang-hang, hona ho bolela hore mosebetsi o ntseng o etsoa ke Lekala la Bophelo, e leng moo ba neng ba tsamaea le Lekala la rona ba thusana ka hlahlobo ea lefuba, ho beha batho on medication o ba thusang hore ba be le taolo ea lefuba, e ile a ema hang-hang. The mobile clinics, batho ba neng ba tsamaea fats’e ba etsa testing, basebetsi ba tsa Bophelo ba neng ba shebane ka kotloloho le litaba tsa medication le treatment ea batho ba phelang le TB e ile ea ema hang-hang.

Lesotho joale le shebahala e le number 1 lefats’eng ha re bua ka litaba tsa TB, hobane e se e ntse e le uncontrollable at 42% ka hare ho naha ea Lesotho.

U tla utloisisa hore haeba re se re ntse re baloa re le number 1, re ipona re le at 42% prevalence ea litaba tsa lefuba, ha re emisa mono maemo ano a mpefala. A mpefala hoo boholo ba batho ba ileng ba fetela ho Stage se tloaelehileng sa TB.  Ba fetela ho mofuta oa TB o bitsoang MDR (MULTI DRUG RESISTANT) tuberculosis e leng ona oo leha u se u fuoa litlhare, li seng li sa sebetse. U se u lokela u be ka tlas’a tlhokomelo e matla hore lefuba leno le tle le tsebe ho loants’eha kapa u ichoelle, Morena oa ka. 

Taba eo e bolela hore nakong e fetileng e ne e le palo e tlase, empa ka lebaka la these Executive Orders tsa Ntate President Trump li ile tsa fihla tsa eketsa lipalo ka sekhahla, tsa batho ba fihlang ba ba le MDR. Taba ena e bolela hore ehlile mafu ‘ona a ile a phahama haholo. 

Leha ho le joalo, Bahlomphehi, ho bonahetse morao tjena Global Fund e boetse e fane ka Karoloana ea Chelete ho leka feela ho anetsa hore ho fihlelletse hajoale taba ena ea lefuba e tsoelepele ho loants’oa le hore ho treatment ea litlhare ho ‘ne ho be le li early testing.  Leha ho le joalo e se e le ka scale se tlase haholo.

Litaba tsena li bolela hore ehlile Lefapha la rona la Bophelo le tlhokotsing e ts’abehang ke Liqeto tsena tsa America ka Executive Orders, ‘me boemong bona boo naha ea Lesotho e leng ho bona, bosebeletsi ba tsa bophelo bo ne bo bonts’a hore ha ba na tsela eo ba ka re tiisetsang hore mona moo ba ntseng ba thusoa hanyane ke Global Fund na ntho ena ke ntho e sustainable, hape ke ntho ea nako e kae. Re ntse re ts’epa hore ho tla ‘ne ho tsoeloepele ho be le tlatsetso.

Komiti e ile ea fana ka boeletsi ba hore ke nako ea hore Lekala la Bophelo, ka ‘Muso oa Lesotho, le bonahale le ntlafatsa Budget ea lona, le ntlafatsa hore bonyane re tle re be in a position ea hore ha re ba le mathata ao ekang ana re tle re tsebe ho its’ematlela. Ba itse ba na le a Strategic Plan seo ba se ahileng seo morero oa sona e leng hore hanyane-hanyane re atamele moo re tsebang hore litaba tsa bophelo re its’ematlele ho tsona; leha re fumana lithuso re fumane tse tlase. 

Mohlala, e ‘ngoe ea li-success story tsa naha ea Lesotho litabeng tsa HIV/AIDS, tse batlang li re behile position e beterenyana, ke hore ‘Muso oa Lesotho o ntse o ithekela li-ARV, ‘me taba ea hore re ntse re ithekela li-ARV e fihla e re bonyane leha ho bile hobe hakaalo, feela medication oa li-ARV oona o bile teng. Bothata ebile kabo ea tsona. 
Kabo ea tsona ea ngoliso ea li-Executive Order ka hore Lekala le ne le se le fihlile boemong boo le libakeng tse ka thoko le lishopong ba neng ba na le lintho tseo ba li bitsang li-ATM. Ho li-ATM tseno ba ne ba fihla ba kenya litlhare tsa motho ka har’a mabokose ebe motho o iphelloa code feela ka phone ea hae;  ua tsamaea u fihla a ea ATM eno Maseru Mall le Pioneer Mall, u fihla u kenya code feela ebe ea buleha ho nka litlhare tsa hae, ebe motho ha u hloke ho fola mela e metelele moo u reng u il’o phaka litlhare teng.

Ka mor’a hore li-Executive Order li tsoe, litaba tse kang tsa li-ATM li ile tsa emisa. Litaba tse kang tsa hore litlhare li fumanehe litsing tse ka thoko-thoko metseng li ile tsa emisa eaba li fumaneha litliliniking le litsing tsa Bophelo tse kholo, ke ha ho tla ba le ts’ubuhlellano. Ha ho ba le ts’ubuhlellano, ba bang ba li tlotse ba baleha mela e melele, ba emela hore ba il'o phaka li-ARV kapa ba lahleheloa ke mamello ka lebaka la mabaka, ‘me taba eno e eketsa monyetla ea lefu kapa keketseho ea ts’oahetso.

Litaba tsena kaofela li bakile hape-hape, joaloka ha batho ba Lekala la Bophelo ba bonts’a, khathello e matla ea maikutlo, ho batho bao e leng baji ba lits’ebeletso tsa bophelo. Taba ena e boetse hape e bakile ho lahleheloa ke ts’epo ho sechaba litsing tsa Bophelo hoba joale litsi tsa bophelo li etsa experience boemo boo ho senang meriana lipetlele. Batho ba fumana lits’ebeletso ba hlahlubuoa, ua bolelloa hore na u ts’oeroe ke eng ebe litlhare tsona ha li eo hobane re le naha e kojoana limahetleng re hloloa ho reka litlhare ka tsela e sekhahla ho lekana hore re arabele tlhoko ea Mosotho e mong le e mong, eo e leng moji oa lits’ebeletso tsa Bophelo.

Kea kholoa ha ke qetella Report ena, ke bonts’e, Bahlomphehi, hore ba ne ba ile ba bonts’a hape hore ba ne ba na le Programme eo ba neng ba e thehile ea Information and Technology, e neng e ba thusa ho etsa track litaba tsa litlhare from li-pharmacy tsa bona, e neng e ba thusa hape-hape hore ka har’a meriana kapa litlhare tse bang teng ho be le ntho eo ho thoeng ke quality assurance, ba ikholise hore litlhare tseno efeela e le tsa boemo bo nepahetseng, ‘me li ka sebelisoa li se na kotsi. 

Ha ba fihla pheletsong ea melaetsa ea hang hang; e leng ho re re ntse re na le menyetla ea hore e ka ‘na eaba re ntse re sebelisa litlhare tsa boemo boo ho sa thoeng bo assured hore ke tse nepahetseng. Re ntse re sa tsebe hore na tlhokahalo ea litlhare na e sekhahla se holimo hakae, lipetleleng lifeng kapa litsing lifeng tsa bophelo, hobane joale that system eo ba neng ba ntse ba e aha e ile ea tlameha hang-hang ho etsa track phallo ea litlhare le boteng ba tsona kahare ho litsi tsa bophelo.

Ke kopa hore Report ena e amoheloe. 

HON SENATOR M. MOSHOESHOE: Ntate Vice President, ke ema mona, Ntate, ke tlatsa Molula-Setulo oa Komiti ea SDGs ka Report ena eo a e entseng, kannete, ka bokhabane boo! 

Ha ke batle le ho fetola letho ke utloa a li behile hantle ha ke na ho eketsa kapa ho fokotsa. 

Ke ne ke mpa feela ke re holim’a report ena, Ntate, ho baeti bano ba rona ba neng ba le teng ka letsatsi leno from the Ministry of Health ba ile ba ba ba bonts’a hore Bahlomphehi Litho tse Khabane ba ke ba fetole lifestyle ea bona ka taba ea good health, ba ke ba etse attend ba ee litsing tsa bona tsa ts’ebetso. Ke etsa mohlala, ba ee Ts’epong, ‘me ha ba fihla mono ba tla fumana VIP treatment, ‘me Lekala le re ts’episitse hore re fane ka nomoro (ke tla e akhela ka har’a group hore u n’o letsetse eo ke tlang ho u fa lebitso la hae e be joale u ea for consultations) ebe u ea lits’ebeletsong tsohle tsa litsi tsa bophelo. 

Ha u na ho fola mane, kaha kea tseba Bahlomphehi ha se batho ba ratang ho fola li-line tse telele.  Uena u tle u letsetse eo ke tla fana ka nomoro ka mono ka har’a group, ‘me u etsetsoe appointment, ‘me u tla amoheloa hantle. Litsing tsena tsa rona tsa bophelo le tla sebeletsoa ka bokhabane. Ba bang ba Litho ka mona ba se ba tsoa teng ba ka ntlatsa hore na ba fumane ts’oaro e joang.

Ka hona kea le khothalletsa, Bahlomphehi, ke kopa hore le lona le ke le ee mane, re sebetseng ka taba ena ea SDGs eo Ntate a ntseng a bua ka eona. Le lona le ke le ise mali lipotsong le ke le il’o hlahlojoa re tsebe ho etsa maintain bophelo bo botle; e tle e re ha le ema ka pel’a Sechaba le be le phetse hantle le babaleile lona le ba malapa a lona. 

Ka mantsoe ana, Mohlomphehi Ntate Vice President, ke ne ke re ke tlatsa Molula-Setulo hore Tlaleho ena ea Likomiti tse peli e fete, ‘me Ntlo e li amohele.

Kea leboha, Mohlomphehi.

Question Proposed
HON SENATOR K.L.K. THEKO: Mohlomphehi, kannete ke ema ho ananela le hore eseke eaka ke beng ba taba feela ba buang-  rona ha re ananele mosebetsi o motle, o babatsehang, oo ba o kopanetseng. 

Hoa bonahala hore joale re tla sebetsa ka makhethe ha re kopanya Likomiti tseno tsa rona tsa Paramente, hore ha mosebetsi o ts’oana ho tle ho tsebe ho khengoa mmoho, ‘me ho tle ho etsoe lintho tse babatsehang.

Ke mosebetsi o motle haholo kannete, rea bona hore Mr Trump ke motho ea bohale, ea halefileng, empa kannete joaloka South Africa feela -  South Africa e re ha e na nthoe eo e e tlamang hore ebe karolo ea bona -  joale le rona re its’ematlele, re iketsetse bophelo, re se ke ra nna ra lla ka hore re batla hore ba re etsetse mosebetsi ka nq’ane leha e le mona ba re potapotile.

Ntate Trump o re, a lot of trillions of money has been spent over ho linaha tsa lefats’e -  joale re ne re lutse ka boiketlo, empa hee, beng ba rona ba etsang Policies -  Maparamente a rona a mona a re ha re itemoheng, re khetheng hore na re tl’o sebetsa ka tsela efeng ho lokisa le ho its’ematlela! 

‘N’akea kholoa ke eona taba e kholo eo ke e pakang ho Litho tsena tsa h’eso tseo eleng likarolo kapa karolo ea tsamaiso ea Likomiti tsena. 

Ka hona, hee, SDGsS and Health eno ea Mohlomphehi Morena oa ka oa Likoeneng, ea all Nutrition le hore ke boitlhatlhobo esitana le tsoelo-pele tse kholo tseo le li etsang hore re tle re tsebe ho etsa... Ua tseba America le batho  ba teng ba tsebang, ba bonang molemo oa hore America e tsebile ho thusa linaha tse ngata tsa lefats’e nako e telele ka mabaka a neng a eetsoa ke li President tsa pele, ba bona taba ena e etsoeng ke Ntate Trump e sa nepahala, empa ke eena a etsang lintho tsena tseo Ntate a ntseng a bua ka tsona tsa li-executive offer. 

Ke ho re o teng motho a ka tlohang a khorohela le lintho tse moo tsa Ntate Molimo tse itsamaelang leoatleng a re o otla ba itheretseng tsona? O tl’o bona hore ehlile ekare hlooho ekare ha e sa ts’oara hantle, empa ka lebaka la hore o fuoe - hana hothoe ke ling ntho tse moo? Oh, marine life! Ke hore ntho e ‘ngoe le ‘ngoe ho eena o e otla ka travel ban.
O sebetsa ka executive order! Ha ke s’o bone Ntate a fapaneng joaloka eno.  Empa ke eena eo sechaba sa teng ka li-million se mo fileng tokelo ea ho etsa mosebetsi ona, ‘me o etsa abuse lintho tse ngata tse re makalitseng lefats’e lohle!  

Hona joale tjena ho lutsoe New York hona moo a teng, joale o hanetse le batho ba Palestine hore ba ee, hobane a ts’aba hore ba il’o bua ka botlokotsebe bo ntseng bo etsoa ke Naha ena eo a e ratang ea Israel! Ke ho re ke Ntate a sebetsang -  haeba ke Ntate nthoeno! Ke ee bone e le nthoesele feela ea motho! Ha a na botho ho hang, ha ke tsebe hore na, che, Bahlomphehi ba ka kannete re re…

 Mohlomphehi, kannete ke paka Marena ana a ka, Litho tsena tsa h’eso tsa Ntlo ena ha ele mona re entse mosebetsi o moholo oa hore re ke re lekeng ho iphumana ho iketsetsa, hobane ena it is a wake-up call hore Sechaba sa Basotho le sona, joaloka tsohle kaofela tseo a li sihileng shalabeng hore li tle li iphumane hore li tl’o iketsetsa ka tsela e ‘ngoe.
 Kea leboha, Mohlomphehi.

HON SENATOR M. KANETSI: Kea leboha, Mohlomphehi! 

Ke ne ke re kannete rea leboha, kaha ke mametse tlaleho ena ea Komiti e ntle haholo, ea Likomiti tsena tse peli ka mosebetsi o mokana-kana. ‘Na ke tla nne ke tl’o pheta hape, ke tla ema qhooeng mona ke ntse ke bua ka nthoena ho fihlella motho e mong a ‘mametse hore hafeela re ke keng ra etsa prioritize litaba tsa ho chencha leano la Moruo ha re ntse re etsa li Reform, ha hona moo re eang.

 Ntho ena e etsahetseng hona joale ea hore e be President Trump o hutse red carpet from under our feet e re fa an opportunity ea hore re ke re itlhotlhore re shebe litaba, empa ha re ka ra shebana le litaba tse re arolang re tl’o lieha ho fihla moo re eang, ha ho se ho le thata. 

Hangata le shebana le litaba tse le amang le le naha, tse sa le aroleng, ‘me litaba tsa moruo, litaba tsa nutrition, le litaba tsa temo, ke litaba tsa economy, ke litaba tse re kopanyang, kaha ha ho na motho a ka llang ha a khots’e.

Lela le laping ha le na tsebe, Mohlomphehi! Ke ne ke re ha feela e ke keng eare hona tjena ra behella lintho ka theko, joalokaha ke re ke monyetla oa hore re behelle lintho ka theko, le tsena tseo re reng ke political reforms re ke re lipake, re ke re nke karolo eno kahar’a li-reform tsena tse telele, re ke re nke litaba tsena tsa moruo re ke re tl’o mathang ka tsona -  hobane ke litaba tse tl’o re kopanya. Ha moruo o nepahetse litaba tsa bophelo, litaba tsa thuto, litaba tsa security, litaba tsohle li tl’o kolla khotsong e teng, hobane lela le lapileng ha le na tsebe le etsa lerata.

Ha re ne re ka tlohellang tsena ra ka ra li ts’oara-ts’oarang hanyenyane feela, re nke karolo ena feela ka har’a Reforms ka mona e amanang le litaba tsa moruo, ra ka ra e ts’ets’etha -  e ne e tl’o etsa spill over, e etsa spin off into many sectors tseo re ntseng re lla ka tsona.

Ha ke qala ke sheba Report ena feela mona ke bona ho buua ka litaba tsa nutrition. Ke bona ho buua ka litaba tsa health, ho hloka litlhare, ho etsa joang! Li tl’o kolla kae moo moruo o leng sieo. Ke bile ha ke rate page ea ho qetela ea recommendations kaha recommendation ena ke kopa re tle re e lahle, Beng ba ka. 
Ho na le recommendation e bohlokonyana ka mona ea group ea Komiti e qetellang ka hore: ‘e se ele ea Ntlo!’ Eare ha ke ntse ke bala hantle, ke thabile eaba ke bona moo ho thoeng “despite that the aim is to outsource people in dire needs of the remaining resources until health department finds more aids to sustain the rest of the population”. 
How does the aid sustain you? Aid ha e tl'o u etsa sustain hohang. Re tlameha re tloseng sentence eno ea ho qetela, re bolele hore until the Government e itšematletse ka resources tsa naha ena. 

Eno ke kopa re se e nkeng, hobane e ntse e re khutlisetsa mane moo re ntseng re il’o khaketsoa hape, re tle re tl’o lla hape sa ‘mokotsane hape. 

Ka'nete, Mohlomphehi, ke re Report ena e ntle, feela ke re ha re inahaneng bocha ka hore re behelleng Political Reforms kathoko hanyenyane, re luleng holim’a tsa moruo tse tla tla li arabela mathata ana a hlahang ka har’a Tlaleho ena. Ka'nete ha ele Report eona e ntle haholo, ha re tloseng eno ea ho qetela, ha e re thuse. 

Kea leboha. 

MR VICE-PRESIDENT: Kea leboha, Litho tse Khabane, ke bona eka le khotsofetse haholo ke tsela eo Likomiti tsena tse peli li entseng Litlaleho kateng.

 Ka'nete ke thoholetsa maikutlo a kentsoeng holimá Report ena ke Morena oa Thaba le Honourable Senator Kanetsi. Ke lumellana le bona hore maemo ana a teng, liqeto tseno tsa Donald Trump ehlile li re qobella ka nkane hore re etse Economic Reforms kapa re etse Economic Revolution, haholo ha re le tlas'a Puso e eteletsoeng pele ke Revolution for Prosperity, re tlameha ho etsa Economic Revolution.  

Joale as if liqeto tseno tsa Donald Trump ha lia lekana, Afrika-Borwa le eona ke ena e batla ho re hlola. E re tsielitse ka bo Operation Dudula le tse ling. 

Litaba tseno kaofela, beng ba ka, leha u sa mamela Honourable Kanetsi, litaba tseno kaofela li re ka'nete it is high time hore re hloka Economic Reforms yesterday! Li re re hloka Economic reforms yesterday, hobane re hloboloa ke linaha tsohle; le eona ena eo re neng re pepile holimá eona Afrika-Borwa e ea re hlobola! So, re ke ke ra il’o phela ka mahafing a bona feela ba bontša hore ha ba batle ho phela le rona. 

Question, that the Report of the Health and Nutrition Committee and the SDG’s Committee on Resolutions reached by United States of America’s Government on general health issues in Lesotho, put and agreed.

MR. VICE-PRESIDENT: Rea leboha, Litho tse Khabane. 
Taba ena e bolela hore Tlaleho ena ea Likomiti tsena tse peli tsa Ntlo e ananetsoe ke Ntlo ena e Khabane ea Senate joale ka ha li tekiloe. 
Re leboha haholo, Litho tsa Khabane. 
Next Item, Madam Clerk.
PROCEEDINGS ON SUBSTANTIVE MOTIONS AND BILL

BILL

Lesotho Citizenship (Amendment) Bill, 2024.

(Second Reading)

HON. SENATOR S. MOTSAMAI: Ntate Vice President, Tafole le Litho tse Khabane, ke ema mona ho sisinya hore Lesotho Citizenship (Amendment) Bill, 2024 e baloe Lekhetlo la Bobeli. 

Mohlomphehi, Sets’oants’o sena se batla e le se fapaneng le tse ling tse ngatanyana tseo re ileng ra ba le tsona ka har’a naha. 

Mefuta ea Lits’oants’o tsa Molao ho latela Molao oa rona oa Motheo, li bopehile ka mahlakore a mabeli, e leng hoo re ho bitsang Public Bill le Private Members Bill.  Ena e oela ho Private Member’s Bill, ‘me e ile ea sisinngoa ke Honourable Lebohang Hlaele ka mane ka National Assembly. 

Se tlisoang mona ke taba ea hore ho latela Section 22 ea Lesotho Citizenship Order Number 16 of 1971, eo ka eona e neng e etsa replace taba ea hore na motho ea fumaneng bolulo (citizenship) ka hare ho naha ea Lesotho, eba ke ka mokhoa oa Naturalisation kapa Registration, taba eno e re it shall not hold in line with Section 41(2) of the case on the Amendment to the Constitution ea 2018. 

Ho feta mona taba e kholo ke hore re tla hlokomela ho ile hoa ba le nyeoe eo ka eona ho ileng hoa etsoa qeto ke Baahloli ba latelang: 

· Justice Makara 
· Justice Mokhesi
· Justice Hlaele
MR. VICE-PRESIDENT: Ntlha ea Tsamaiso, Morena oa ka oa Linare. 

HON. SENATOR J. A. MOTŠOENE: Mohlomphehi, Ntlha ea Tsamaiso eo ke emang ka eona ke ea hore ebe Setho se Khabane ho Gallery mane holimo-limo sa Ntlo ea Bakhethoa, na ebe se lumelletsoe hore se chese peipi kahará Ntlo ee na? 

MR. VICE-PRESIDENT: Morena oa ka oa Linare, as long as a se ka har’a Well ka mona, a le mane a apere hantle a imametse a sa re etsetse lerata, a itšoere hantle, ha re khaohane le eena re tsoele pele ka mosebetsi. 

Tsoela pele, Ntate. 

HON. SENATOR S. MOTSAMAI: Ke ne ke le mane moo ke neng ke re Justice Mokhesi o ile a tšehetsoa kapa hoa lumellanoa le eena ke Moahloli Makara le Moahloli Hlaele tabeng ena ha ho ne ho buua ka taba ea hore re hlokomele taba ena ea hore Paramente e tl'o sheba taba ena, haholo-holo hobane nyeoe e ne e le tabeng ea mane moo ho neng ho qosa batho ba Christian Advocates and Ambassadors Association vs. Shao tabeng eno. 

Taba ena e ile eare ha e behoa, Mohlomphehi, e ne e le ho bonts’a feela hore ho tle ho shejoe taba ena ea tjako hore litabeng tsena tsa tjako na ke bo mang ba fumanang litokelo tsa mofuta ofe. 

Joalee Sets’oants’o sena se leka hore ho shejoe taba eno ea ho phethahatsa seo Lekhotla maikutlong a sona se neng se se bona hore re hloka hore re shebe taba ena hore na batho ha ba tla re ba fa tjako, na ke maemong afe ao re ka reng ba siele ba mali kapa bao esaleng re ntse re na le bona. 

E leng ho re taba ena ea Sets’oants’o sena e tla tsebahala ka lebitso la Lesotho Citizenship (Amendment) Act 2024, ha se se se fetohile Molao, e le hore e tle e tsebe hore e tle ka mokhoa oo re tla tla re leka ho sheba hore na lintlha tse kholo tsa teng ke life. 
Amendment ka kotloloho e hlaha ho Section 22 joale ka ha ke chulo, Ntate Vice-President, to Lesotho Citizenship Order 1971, ‘me by inserting Section 22 a ka hare ho eona e tla baleha ka hore:

“any person who is a citizen of any country, who acquired the citizenship of Lesotho by naturalisation or registration, shall not hold the following positions…”: 
· Office of the Prime Minister, 
· Office of the Deputy Prime Minister, 
· Office of Chief Justice, 

· Office of the President of the Senate,
· Office of the Vice-President of Senate, 
· Office of the Speaker of the National Assembly,

· Office of the Deputy Speaker of the National Assembly,

· Office of the Clerk of National Assembly,

· The Member of the National Assembly, 

· Member of Senate, Minister, 

· Commander of the Army,

· Office of the Commissioner of Police, 

· Office of the Director of National Security Services,

·  Office of the Director Public Prosecution,

·  Office of the Governor of Central Bank Lesotho, 

· Office of the Head of Directorate of Corruption and Economic Offenses, 

· Office of the Director of Immigration, The Office of the Ombudsman, 

· Ambassadors, Consular Generals, 

· The Office of the Commissioner of the Lesotho Correctional Services, 

· Office of Attorney General. 

Hantle-ntle taba eo ehlileng eleng boima holimá Setšoantšo sena ke ho sireletsa maemo ao ka kotloloho re reng ke a bana ba bo khomo. Ke a Basotho bao re reng ba indigenous    ka lebaka la hore re be le bona ho ba re se re tseba ho amohela batho ba kopang bojaki ka hare ho naha ea Lesotho, empa rea tseba hore batho bana ba ntse ba na le moo ba tsoang hona teng. Lehaeba re so ka re ikholisa e se e le hobane mojaki eo re qetang ho mo fa, ha re qeta ho mo fa a bile a feta ebe Prime Minister kapa e-ba sona setho sa National Assembly kapa sa 
Senate.

Ke litaba tseno tseo re reng li tle bonyane ha ho se ho baliloe meloko e itseng a le ka hare ho naha ea Lesotho, e le hore litlotloholoana tsa hae tsa bo 3rd or 4th generation e be tsona tseo re ka ra tsebang ho li lumella hore li ka tseba hore li ka fumana mesebetsi efe kapa efe. 

Ka ‘nete Sehlomathiso sena, Bahlomphehi, ke ka mokhoa oo se leng ka oona, ‘me ke kopa ka boikokobetso, Bahlomphehi, hore Ntlo e ke e se shebe ka tsela eo se leng ka eona, ‘me re kope ts’ehetso. 

Kea beha, Ntate. 
HON SENATOR M. MOKHATHALI: Ke u lebohe, Ntate Vice President, ke hlomphe le Tafole ea hau le Litho tsa Ntlo ena e Khabane.

Ke ema ho tlatsa Mohlomphehi Motsamai tabeng ea Sehlomathiso sena sa bojaki, Sehlomathiso sena ke Sehlomathiso sa bohlokoa haholo, seo re mpang re bona hore re nkile nako e telele re le Basotho ho lemoha haholo hore re ntse re butse menyetla ea hore tsa habo rona tsa bohlokoa ebe li ka inkeloa ke lichaba tse ling. Le joale ke leboha Mohlomphehi Shao hobane ka hore o ile a ka a itekella o ile a etsa hore re bone hore ho na le hoo re neng re ntse re sa ho ts’oare hantle.

Ke ts’ehetsa Sehlomathiso sena hobane ha re sheba li-position tsena tse thathamisitsoeng mona ka ‘nete ke li-position tsa bohlokoa tseo batho ba nkang liqeto, ‘me ba nka liqeto tse amang lebophelo ba batho bao eseng sechaba sa ha habo bona, hobane re se re tseba hore bophelo ke ntho e makatsang, ebile rona re le Basotho re re rea amana. Ke ho re leha u re sheba kaofela re rokehile re le sechaba ka tsela ea kamano, kaha ha u botsa e mong u tla fumana hore u ne u ntse u sa tsebe hore lea amana, ‘me hangata ha re etsa lintho kapa re etsa liqeto re ikhopotsa taba eno ea hore ke etsetsa oa h’eso!

Joale ha re se re beha motho feela eo ho se nang thotobolo ea habo, ea se nang seboko, ke ho re ea ke keng a hopola hore motho enoa ha ele Mokuena tjena ke Mokuena oa h’eso, ‘me ke tlameha ho mo utloela ele motho feela - ea kekeng a supa le lithaba tsa ha habo! Eo ereng ha a bona batho ba hlahang lithabeng tseno a utloe a na le kamano le bona, ka ‘nete o tlanne ere ha a etsa lintho ka li-resouce tsa rona, ka maruo a rona, ebe o hauhela haholo liqetong tsa hae batho ba thaba tsa ha habo le ba liboko tsa ha habo, haeba li teng koana. 

E leng ho re ka ‘nete Sehlomathiso sena ke sa bohlokoa haholo. 

Ke se ke mpa ke qetella ka hore…

HON SENATOR K.L.K THEKO:    Ke ne ke re ke utloa ‘M’e a bua hantle haholo ka ‘nete, feela ke ne ke re a ke a hopole Mothehi oa naha ena ea sechaba sena ka polelo e re’ng u se ’na u re ho Moroa, Moroa tooe! Na joale Sehlomathiso sena se thetsa kae joale tabeng ena uena ha u e sheba, haeka ekaka lebaka la hore motho ha a na moetlo, ha a na seboko joale o sa tingoa tokelo ea hore e ka ba karolo ea citizentry ea Lesotho na?

 U rialo, ‘M’e, ehlile u re taba ena ea Moshoeshoe re e lahle re nke taba ena eo u reng ke eona e u natefetseng na? Batho hobane e le Machina leha a ka tseba Sesotho, leha a ka etsa mesebetsi eohle, a etsa le meetlo ea rona, ke hore haeba re na le mesebetsi ea balimo a tla, a tl’o etsa mesebetsi eohle eo re ka ra e etsang, a ba a ea lebollong - hobane ha hona ntho e ka bang ea mo thiba, u re hohang ba hle ba tingoe tokelo eno na?

HON SENATOR M. KANETSI: Ke ne ke nyanyeletsa potsong ena eo ho thoe’ng kea e ts’ollisa hore na ke sa re le sechaba sena sa Basotho feela se entsoe ka mehlobo e mengata hore ebe ho ile ha eba le sehlopha kapa le batho bana ba bitsoang Basotho, e le hore Morena Moshoeshoe I o ile a bokella lichaba tse ngata into one li hlaha hohle mona, a etsa batho. Mohlomong u be u se u nkella le potso ena, hee, Mohlomphehi.
HON SENATOR M. MOKHATHALI: Ka ‘nete, kea leboha.

Sehlomathiso sena ha re se bala hantle ha hona moo se reng re t’soare batho bana ba kopileng bojaki kahar’a Lesotho hampe; ehlile se ntse se re khothaletsa hore re ba hauhele, re ba rate, feela moo ntlha e leng teng ke hore maemo a moo ho etsoang liqeto ka sechaba sena sa Moshoeshoe, qeto e se ke ea etsoa ke motho eo ho se nang thotobolo eabo mona Lesotho. 

Sehlomathiso sena se ntse se hlakile hantle hore motho enoa re tla mo fa mohau, re mo rate, re ee le eena meketeng ea balimo, ha a ntse a etsa joalo a e-ba le bana. Mothating o mong joale ha thotobolo e se e le teng bana ba hae joale ba tla ba le kabelo, empa e ke ke eare a fihla kajeno re s’o bone thotobolo ea habo, re sa tsebe seboko sa habo, ebe re se re mo fa hore a re etsetse liqeto! Ka ‘nete e ka ba ho bula khea e ts’abehang! 

Joale  ha ke qetela, Ntate Vice President, re se re bone, Ntate, hore  naha ea bohaisane ke ena e tla re ha u mametse litaba mona  ekare e tsoile taolong, feela ha u re ua sheba hore na ekare e ntse ents’oa taolong ke bo mang -  boholo ba batho ba ntseng ba e nts’a taolong ha hothoe hoa batloa ha hona lithotobolo tsa bo bona mono; u utloa ho se ho  buua ka Cat Matlala, eo batho ba South Africa ha ba ntse ba re ha re ‘mone ha habo ho tsoa Zululand koana ha re ‘mone kae re bona feela re se re ‘mona… ‘me ua bona hore na naha ea South Africa e utloisitsoe bohloko hakakaang ke motho eo ho se nang thothobolo e ka sutjoang hahabo. 

E leng ho re ka ‘nete Sets’oants’o sena Molao kea se khothaletsa hore ka ‘nete ha se re sireletse, se sireletse rona ba Moshoeshoe. 

Ke ntse ke hlalosa hore haeso koana Mapoteng ho ne ho na le bana ba kang ba hlaha India koana, ‘me le Butha-Buthe ba ntse ba le teng. Kajeno lena re se re bile re na le bona ka Paramenteng, hobane ba ile ba fihla ba amoheloa, ba ratoa ba ba ba qetella ba ikuka e se e le Basotho. Ha u ka ba botsa hantle ebile ba se ba bile ba e-na le liboko, ba se ba na le liboko, ‘M’e, hobane joale re se re tseba ho ba sheba morao. Ka ‘nete ke bana re se re bua le bona!

 Ka mantsoe ana, Mohlomphehi, kea tlatsa.   
HON SENATOR K.L.K THEKO: Mohlomphehi, kea leboha ka ‘nete! 

Ke ne ke re taba ena ke taba e lokelang hore e be re kile ra e bua le mong’a eona. Che, ke utloile hore o teng, empa joale ‘na ha ke bone hantle. Feela empa ekare e ka be ele taba eo re kileng ra hla ra e kopanela, ra e thuisa hantle!

Honourable Senator Mokhathali o bonts’a hore botho - che! O kentse lentsoe, ‘che’! O hanne ho araba hore na Moshoeshoe o ne a bolel’ang ha a re, u se ke ua ’na ua re ho Moroa, Moroa tooe! O re haeba, che, ke re ka mokhoa oo Ntate Motsamai le eena a boletseng - le eena mong’a Sehlomathiso sena, re ile ra bona litaba tsa bosebetsi ba ntate Shao ebile e le mojaki oa haeso - ebile o fuoe citizenship ke ‘na! Ehlile ke kentse letsoho hore motho eo ho thoeng ke Shao ebe karolo ea Lesotho. 

Ha re ka bua ka ho rekisa naha re ka epolla lintho tse …. Che, ke ne ke re re hle re hopoleng hore na hana re theiloe joang. Hakere ‘M’e Honourable Kanetsi o qeta ho bua hore re bopiloe ka mehlobo e mengata, empa Morena Moshoeshoe o ile a atleha hore e-be re ka ba le liboko ka hore ke Motaung, ke Mokuena, ke Motlokoa - feela re Basotho.  Ha e eo in any other country taba eno! Ke ho re ha ke re Motlokoa kapa Motaung, kapa Mohlakoana, ke re e bile ke re e motle, ho bonts’a the engagement le ntho e le ‘ngoe e re bopileng, e entsoeng ke Morena Moshoeshoe. Joale empa mona re re ka lebaka la ‘mala le bopapi ba mahlo le bokhuts’oane, re tla behella batho bana ka thoko ka lebaka la hore re re ha ba na tokelo ea hore ebe ba ka busa.

 ‘M’e o qeta ho bua hore leha habo koana Mats’ekheng ho na le batho ba teng ka Paramenteng kajeno ba tsoang ka mali ano, joale ke re na ha ba ka ba ba popular bano -  hona joale if they were to be popular na, ba se ba le teng joalo, mohlomong e le just the second generation from their own people, feela ba tsebang the language!

 Ke ho re ‘na ho na le batho bao ke phelang le bona mona Lesotho -  ho na le motho eo ho thoeng ke Ashraf Abubaker, eo nkileng ka ea le eena re tsamaea le Botlotlehi, re ea Qatar. Joale ha re fihla, Makula ano a habo a ne a mo makalletse a re, hee, uena monna! Batho baa u ba nka kae bao u buang puo ea bona u sa tsebe le ee ea rona?  

A re ke batho ba h’eso bana, ke sechaba sa h’eso, ha ke tsebe India, ha ke tsebe Pakistan, haeso ke Lesotho.  Joale ke ne ke re re se ke be ra senya dynamism eo ea Morena Moshoeshoe I, hobane ka lentsoe la hae - ntle le haeba rea iqapela Moshoeshoe ha a e-s’o cho joalo a re: ‘u se 'na u re ho Moroa, Moroa tooe.’ So, haeba that is just me, ha se ntho eo Moshoeshoe a kileng a e bua, ho lokile, mohlomong, hee, litaba tseno li tla ntlhola hore taba ena ke hanyetsane le eona, ‘me e fete, ho tl’o ho buuoe ka tsela ena eo re etsang ka eona, feela re tla be re tlohile ho Se-Moshoeshoe, hobane eena he was desperate hore mofuta ofe kapa ofe o ka ratang ho kena le ‘na ts’ebetsong…

 Ua tseba Batlokoa ba bile ba tla ka hlooho ea Lekhooa ho etsa Khotso le Morena Moshoeshoe? Hothoe ba ne ba e ts’etse ka sara-sareng hlooho ea Lekhooa leo ba neng ba le bolaile hona holimo koana, joale ba re, Morena, re ne re u tliselitse present mona. Ba re motho eo esaleng a u hlorisa ke enoa, rona re ne re re re tl’o etsa khotso le uena.  

Joale ke ne ke re ka ‘nete re tle re e shebe taba ena na hona le tsela e ‘ngoe eo re ka e sebetsang ka eona hore Motsoeneng haeba o ntsa le teng, re tle ke re tl’o buang ka taba ena hantle hore na ehlile le re re etseng tjee ka tsela e joalo, ka tsela ea hore hohang, re tla nyala. 

Re bone South Africa ha motho e mong a nyala mosali oa Lekhooa, eo ho thoeng ke Seretse Khama, ’me motho eo o tsoetse bana bao ba bang ba busitseng Naha ea Botswana. E se e se Marena, empa le kajeno entse e le Morena oa Bangwato eena motho eo ho thoeng ke Seretse.

Hona ho supa hore matla le batho -  sechaba sa mono se ne se lla ka bosona ho re ‘Seretse o re khokelang ka ho nyala mosali oa Lekhooa, hobane, re ne re u batla o ntse o le Morena oa rona!’ Feela empa o ile a khaohana le bona, a ithatela ‘M’e Ruth, a bua le eena ba tsoala bashanyana ba buang Setswana hantle, ba busitseng.

Morena Ian o busitse nako e telele haholo kahar’a naha ea Botswana.  What is wrong with that?  Ha re se ke be ra iketsang ka tsela ena. The Chinese kapa le Makhooa ’ohle a teng mona bana ba bo-Fraser ba bo mang kaofela le bona re re ba se ke ba kena, bao ba (K’hamphani) Lesotho Steel bane ba haeso ba Mohale’s Hoek? 

Taba ke hore na le re batho bano kaofela hoa bona - how do you qualify them?  

Taba ena ea li-generation ke bona eka e tla le hlola.

HON. SENATOR S. K. MASUPHA : Kea leboha. Morena oa ka o nts’a bua hantle a hanyetsa,empa potso ea ka e mona moo ke reng na ha motho eno ea fuoeng bojaki a na le bana, eba bana bana joale ntat’a bona o ba hahetse kahar’a naha ea Lesotho, na h’a bone batho bao ba se ba na le thotobolo, e se e se Basotho na? 

HON. SENATOR K.L.K. THEKO: Ache, ntate o bua taba e phelang! Ke ho re mona teng o bua taba ea hore, ha ke tsebe ka generation, ha kea bala hantle, ha kea utloa hantle, hobane joale ha ke_na text ea taba ena, ha e se e bopehile tjena, mohlomong hore na ho tla tho’eng ka li-generation, re bolel’ang. 

Ke re we went to a place called Qatar, re tsamaea le monna oa Le-India la Mosotho, eo batho bano ba mono ha re le Qatar mono ba neng ba mo botsa hore na, ‘u tsebellana kae le batho bana!’ Kea bona ba ne ba nahana re kopane le eena ka sefofaneng. A re, ‘batho bano ke ba haeso, ke Mosotho ‘na’.  

O na le ntho e ‘ngoe le e ‘ngoe eo Basotho ba e etsang. Ha re na le mekete oa ea. Joale ke re na ka lebaka la colour le moriri oa hae o bolepo ke eona feela taba eo re ka reng ha a na tokelo na? Leha a ka lula, leha a ka bua language ea rona, leha a ka etsa mesebetsi eohle eo re batlang hore a e etse, kapa re lebelletse hore a e etse na?  Why can’t he be a Prime Minister? Ha ke utloisisi lebaka na e ka ba lefe.

Ke hobane o tla etsa mosebetsi o motle le ho feta, hobane Makhooa ebile ke ee ke bone a le matla haholo.

Ke kopa ke lule fats’e, empa ke ne ke kopa hore taba ena re ke re e shebe hantle, hle, Baholo ba ka, re se ke be ra e sebetsa ka tsela ea ‘u se ‘na u re ho Moroa, Moroa tooe’. 

 Kea leboha, Mohlompehi.

HON. SENATOR MOSHOESHOE: Ntlha ea Tsamaiso eo ke emang ka eona ke ena, Ntate Vice-President, u k’u re tataise, ele hore re rutehe ‘me re rutehele ruri. 
Ke ne ke re na hana boemong boo Setho sa Komiti ea Legislation eleng Setho, joale sets’oants’o sa molao se tjena se fihla ka pel’a Komiti, ra se nyakurela, ra ba ra bitsa mong’a sona, ra ba ra bitsa ba bang ba chang ba ts’ola, eleng stake-holders, ha re qeta ra se hlahloba, boteng ba Litho tsohle, tsena tse neng li bua ka mona, joale ra ba ra ngola Report, ra ba ra etsa li-recommendations, ra etsa qeto, ea hore re re tjena, ba bang ba re tjena. Joale Setho seo e le a member of Legislation Commitee ha se ea ka sa ba le khanyetso, ea fetela ka Ntlong, joale Setho seo se se se ba le khanyetso ka Ntlong- ke kopa u k’u ntataise, Mohlomphehi, hobane re ne re se re entse report. 
MR. VICE-PRESIDENT: Kea leboha, Honourable Senator Moshoeshoe. Ke ne ke re ha Setho e ne ele karolo ea Komiti e neng e ntse e sebetsana le molao, joale se se se sheba litaba from another angle, ke boikarabello ba Litho hore ba il’o mo hopotsa hore re ile ra etsa liqeto tsena ka mabaka ana le ana, kaha ho ka etsahala hore ebe o sa sa li hopole litaba tseo hobane li sebelitsoe khale.

Le tla mo hopotsa taba ea bohlokoa ea interpretation, hore na ha ho ame batho, empa ho thoe a be le generation. Kea kholoa ke boikarabello ba Litho ho mo hopotsa, empa leha a ntse a hopolitsoe a ka fetoha, hoba ho robala ke ho fetoha, a ka fetola maikutlo, a batla ho bona litaba ka leihlo le leng.

HON. SENATOR K.L.K THEKO: (Ntlha ea Tsamaiso) ke ne ke re litaba ha li le teng, e ka ba khotla, e ka ba hohle, moo ho ka bang le maikutlo a mangata, a tla lula a etsa prevail, ‘me a ke ke a be a se a nthibela hobane feela I was part of that.

E ke ke eare ha hothoe re bue ebe kea ithiba, kea ikhina, hobane baheso ba le bangata, ba nepile litaba kapa ba e fetisitse. I am not saying ke se ke hanana le taba ena, feela ke ne ke re ha re ke re e talimeng ka tsela e joalo, ebile haesale ha ho na moo Mohlomphehi Molula-Setulo oa Komiti ena ea heso a kileng a re o batla maikutlo a ka tabeng ena, a ka ba a a tseba.  

Hoja o ile a ka a hlaha a re, Khoabane, uena u r’eng? Nka be ke mo joetsitse hore, Mohlomphehi, ‘na ntho ena ha ke e nke, empa ka lebaka la hore it was a majority ka consensus ea batho ba bangata, ha ba lumellana le eona ka ‘nete what am I supposed to do?  E le mpe, e le ntle ke tla ea le eona, hobane mona ka Paramenteng ho tsamauoa ka majority. But it does not deprive my own right of saying no, I am of a very different opinion.

 Kea leboha, Mohlomphehi.

MR VICE PRESIDENT: Kea leboha.  U ne u eme ka Ntlha ea Tsamaiso, Morena oa ka oa Thaba, empa ke ne ke re sometimes kapa ka linako tse ling ha Setho se Khabane se ema ka Ntlha ea Tsamaiso, e eabe ele feela hore a leke hore a nonts’e litaba. Ka tsela e ts’oanang le Morena oa ka oa Thaba kutloisiso ea ka ke hore o ne a re ha re ntse re bua ka taba ena re shebile nq’a ele ‘ngoe re tle re qamake, ele hore e tle ere ha re se re tsoa ka mona re ea sechabeng mane re tsebe hore re ka ’na ra etsa face lipotso tse thata.

 Joale o re thusa hore re pharalatse kutloisiso ea rona le mokhoa oo re tla atamela batho ba sa lumellaneng le litaba tsena ka oona. Ke kutloisiso ea ka eno! Hore re thusoe hore re tle re etse joalo. 

Ke ne ke re, Litho tse Khabane, hle,’na ke shebile nako!

 Che, ha ho na taba le tla tla le e eketsa.

HON. SENATOR M. KANETSI: Kea leboha. 

Kea belaela hore nako ena kaofela ha ke kopa ho ba le comment ekare ha ke na tokelo ea ho etsa Ntlha ea Tsamaiso, Mr Vice-President! Ese ele hararo joale u nts’u nthiba ha ke re kea phahama ho etsa comments! Hlokomela taba eo, Mr Vice-President, hlokomela ho se nkamohe tokelo ea ka ea ho etsa Ntlha ea Tsamaiso, Mr Vice-President!

Ka’nete re ntse re kopa tataiso hobane ke ile ka etsa reservation ha re ntse re sebetsa kahar’a Komiti li-item tse ling tseo ho neng ho thoe li se ke tsa ba tsa nkoa ke batho bao eseng ba Komiti. Joale eaba ho thoe taba eo ea reservation ea ka e tla etsoa note hore ke ne ke le leqe hore ebe re se re thathamisa li-position tse ka bang ka holimo ho 20 kaofela ka mona hore li etsoe feela tabeng ea batho ba indigenous.
Joale ke re re lahla le litsebo tsa bohlokoa tse ka nts’ang Naha ena tlas’a boemo bona. Re se ke be ra etsa kobo anela e tjena! Eaba kea botsa hore na taba eo ea reservation ea ka e tla etsoa note na? Eaba ho thoe, e. Joale ke utloa ke se ke sa e utloe ha ho se ho amoheloa mona hore na hana e hlaha kae ha ho le joalo, hobane ka’nete maikutlo a ka a ne a sa tsitsa totally holim’a ntho…

Leha ke lumellana le lintlha tse ngata, feela ho ne ho na le tse ngata tseo ke neng ke entse reservation ho tsona.

 Ke kopa tataiso Mr Vice-President.
MR VICE PRESIDENT: E re ke arabele Ntlha ena ea Tsamaiso ea Honourable Senator Kanetsi.

 Ke ne ke re taba ena eo u buang ka eona -  bothata ba hao, Honourable Kanetsi, ke hore ha u qeta ho etsa Ntlha ea Tsamaiso ha u mamele. Leha u qeta ho bua - le nakong eane ea Minister ha u qeta ho bua ha u mamele; ua qoqa joale!

Ke ne ke re taba ena ea hao ea Ntlha ea Tsamaiso e ts’oanetse hore ebe nakong eo le neng le etsa Report e tl’o tla e tekoa ka mona ebe u ile ua hlahloba, ua etsa bonnete ba hore u bone hore taba eno ea hao e teng, ebe ha ho etsoa present Report ka mona ebe e keneletse. 

Ha ke tsebe hore na u ne u le teng ha Report e etsoa, na u ile ua etsa note taba eno hore e teng, because hona tjena u re ekare ha e eo. Athe u ne u ts’oanetse hore ebe u ile ua bua ka eona nakong eane ea ha ho qetoa ho etsoa Report, pele e tl’o tla e tekoa ka koano. 

So, e joalo.

Litho tse Khabane, ke ne kopa re tsoele-pele kaha re setse ka metsotso e ka bang mehlano pele ho hora ea pele. Ke ne ke kopa hore re tsoele pele, le ntumelle hore ke mpe ke behe taba ka pele ho Ntlo ena e Khabane ea Senate. 
Question put and agreed to.

MR VICE PRESIDENT: Ke ne ke kopa hore Litho tse Khabane re fetele ntlheng e hlahlamang. 
 Mohlomphehi, u re tataise ka mokhahlelo o hlahlamang.

HON SENATOR S. MOTSAMAI: Ke lebohe, Mohlomphehi Motlatsi oa President. Ke ema mona hore ke sisinye hore Ntlo e fetele ntlheng ea lintlha-kholo tse hlahang mona tseo ka’nete re mametseng ha ba bua Bahlomphehi hore re fetele Mokhahlelong oa Boraro hore Ntlo e ipope ele Komiti ho sheba ntlha ka ntlha tsa Sets’oants’o sena.

Ke kopa ke mpe ke le lelekelle hanyane hona ntlheng eo ea hore maikutlo ana ke maikutlo a matla a hlahileng, Mohlomphehi Motlatsi oa President, hore…

HON. SENATOR J.A. MOTSOENE: Ke hantle re ‘ne re eme ka Ntlha ea Tsamaiso, Mohlomphehi, re ‘ne re ithute litsela tsa tsamaiso, haholo ha re kopana le Lits’oantso tsa Molao tsa mofuta ona, hobane ho ntse ho e na le se seng seo ekang se ntse se le ho uena mono sa ho hloka ts’epo, kea tseba. 

Ke ne ke re, Mohlomphehi, hana moo Ntlo eseng e ipopa ele Komiti, hana re e ipopa ka sebopeho sa mofuta ofe? Haholo ha e se Mohlomphehi Letona le Khabane ea tsamaisang sets’oantso se joalo sa molao?
MR. VICE-PRESIDENT: Kea leboha, Morena oa ka. 

Ha ho na letho le fetohang. Re tl’o ipopa ka tsela eo re ntseng re ipopa ka eona ha re tataisoa ke Letona le Khabane.

HON. SENATOR S. MOTSAMAI: Mohlomphehi Motlatsi oa President, ke sisinya hore Ntlo e ipope ele Komiti.

 Kea sisinya.

HON. SENATOR T. LEBESE: Ke ne ke kopa, Ntate, hore ha re itokisa ho ipopa re le Komiti, kaha joale nako e tla re otlela re le Komiting, ke mpe ke kope hore Bahlomphehi ba mpe ba amohele re eketse nako ka metsotso e mashome a mararo, Ntate Vice President.

MR. VICE-PRESIDENT: Litho tse Khabane, ha re mamelaneng. Honourable Senator Motsamai, order! 

Ke ne ke re, Litho tse Khabane, ke ne ke tla tabeng ena ea ts’its’inyo kapa Point of Order ena ea Honourable Senator Lebese, ke re re tle re kene ho eona, hobane le pele re kena ho eona ke le hlokomelise hore Sets’oants’o sena sa Molao seo re tl’o shebana le sona se na le li clause tse peli feela.

E leng hore ha re ka sebetsang kapelenyana eaba li-point of order li ba nyenyane, re tla tseba ho qeta kapele. Joale empa ha li-point of order li le ngata haholo re tla sitoa ho qeta ka nako.
Question put and agreed to

 MR VICE PRESIDENT: Ke utloa eka rea lumellana hore re tla eketsa ka metsotso e mashome a mararo. Ke lumela hore metsotso eno e tla re lumella hore re qete mosebetsi ona o setseng kaofela. 

Question put and agreed to

The House Resolved Itself into a Committee

(In the Committee)

 Clause 1:

HON. SENATOR S. MOTSAMAI:  Kea leboha, Ntate.  

Temana ena e bua ka “Short Title and Commencement”.  Mona, e hlalosa hore na Sehlomathiso sena se tla bitsoa joang, ‘me ho thoe se tla bitsoa “Lesotho Citizenship (Amendment), Act, 2024” se tla kena ts’ebetsong hang ha se phatlalalitsoe ka Gazette.  

Ka mantsoe ana, kea sisinya hore Temana ena e fetohe, e be Karolo ea Sets’oants’o sena sa Molao.

Question that Clause 1 stand part of the Bill proposed.

HON. SENATOR M.M. MOSHOESHOE:  Ntate Molula-Setulo, ke ema mona ka ‘nete ka phatla e phahameng ke tlatsa hore Temana ena e eme e le Karolo ea Sets’oants’o sena sa Molao.

Question put, and agreed to. Clause 1 ordered to stand part of the Bill. 

Clause 2.

HON.SENATOR. S. MOTSAMAI: Kea leboha, Ntate Molula Setulo. Ke ema ho sisinya hore taba ea Clause 2 eo ka eona e tla baleha ka hore e bitsoe Lesotho Citizenship Order, 1971 be amended by inserting section 22 (A). Eona e tla baleha ka tsela e latelang:

“22 (A):  Any person who is a citizen of any Country, who acquires any citizenship of Lesotho by Naturalization or registration shall not hold the following positions…” 

 Li-position tsena, Ntate Mookameli, joale ka ha re ile ra ‘na ra bont’sa, ke:

a) The Office of the Prime Minister

b) The Office of the Deputy Prime Minister

c) The Office of the Chief Justice

d) The Office of the President of the Senate

e) The Office of the Deputy President of the Senate

f) The Office of the Speaker of the National Assembly

g) The Office of the Clerk of the National Assembly

h) The Member   of the National Assembly

i) The Member of the Senate

j) Minister

k) The Commander of the Army

l) The Office of the Commissioner of Police

m) The Office of the Direct of National Security Service

n) The Office of the Governor of Central Bank of Lesotho

o) The Office of the Head of Directorate of Corruption and Economic Offences

p) The Office of the Director of Immigration

q) The office of the Ombudsman

r) Ambassadors

s) Consular Generals

t) The Office of the Commissioner of Lesotho Correctional Service

(u) The Office of Attorney General

Ke tsona tseo re reng re li kopela hore Ntlo ena e Khabane e tle e li shebe ka leihlo la hore ebe ke tsona tse tla etsoa reserve for Basotho.

 Kea teka, Mohlomphehi.

HON. CHAIRPERSON: O se a lutse Morena oa ka!

Litho tse Khabane, re ne re kopa ea tlatsang Honourable Senator Motsamai!

HON SENATOR. M. MOSHOESHOE: Ke ema mona ho tlatsa Ntate hore karolo ena e fete ebe karolo ea molao.
Question proposed

HON.SENATOR.L.M. SEEISO: Kea leboha, Ntate oa ka.  Kea kholoa Potso eo ke neng ke e botsa ke ea hore ke bone Kereke ea Senate e sa kena mona, joale na ebe e lebalehile kapa ehlile e siuoe ka bomo?

HON. CHAIRPERSON: Rea leboha, Morena oa ka. 

Taba eno ke typing error e tla lokisoa ke Molula-Setulo kapa ea lebitsong la Molula-Setulo nakong eo a tlang ka li-amendment.

Ntate Molula-Setulo oa Komiti, re ne re kopa u k’u re tataise ka Amendment Temaneng ena ea Bobeli.

HON. SENATOR DR. T. LEBESE: Kea leboha, Ntate Molula-Setulo, ke ne mpa ke tla batla tataiso ea hau feela.
HON. CHAIRPERSON: Ema, Mohlomphehi.

(Pause)

HON. SENATOR DR.  T. LEBESE: Ke kopa tataiso ea Ntate Molula-Setulo, hore kaha joale ho na le omission na re tle re e etse joang lethathamong lena?

(Pause)

HON. SENATOR DR. T. LEBESE: Kea leboha, Ntate Molula-Setulo.

In Clause 2(a) re-arrange the list as follows: 

The Office of the Prime Minister, e le ea pele, 

The Office of the President of the Senate, 

The Office of the Speaker of the National Assembly, 

The Office of the Speaker of National Assembly,

The Office the Chief Justice, 

The Office of the Deputy Speaker of National Assembly, 

The Clerk of Senate, 

The Office of the Clerk of National Assembly, 

The Member of Senate, 

The Member of the National Assembly, 

Minister, 

The Commander of Army, 

The Office of the Commissioner of Police, 

The Office of Director of National Security Service, 

The Office of Commissioner of the Lesotho Correctional Service,

The Office Director of Public Prosecution, 

The Office of the Central Bank of Lesotho, 

The Office of Ombudsman, 

The Office of the Head of Director of Corruption and Economic Offences, 

The Office of the Attorney General, 

Ambassador’s Consumer General and 

The General of the Director of Immigration.

Kea teka, Mohlomphehi.

MR. CHAIRPERSON: Ke kopa u li etse kaofela, Honourable Senator.
HON. SENATOR DR. T. LEBESE: Kea leboha, Ntate Molula-Setulo.

Ke fetela ho (b) ea teng hore in Clause 2 (22) (a) after the word, “Ambassadors” insert “22 Commissioners of statutory bodies.” 

Ke felle ho eona kapa ke ee ho (b)?

HON. CHAIRPERSON: U fete.

HON. SENATOR DR. T. LEBESE: In ©, in Clause 2 (22) (a) after “Commissioners of statutory bodies” insert “23 chairpersons of commissions” and re-number sequentially.

HON. CHAIRPERSON: Rea leboha, Ntate Molula-Setulo oa Komiti. 

Litho tse Khabane, re ne re kopa ea tlatsang Molula-Setulo oa Komiti.

HON. SENATOR M. KANETSI: Ua tseba ha ke tlatse! E-e, ka ‘nete, a k’u fe e mong, Ntate!

 Ke tl’o bua.

HON. SENATOR J.A. MOTS’OENE: Kea leboha, Mohlomphehi. 

Ke ema mona ka ho tlatsa Setho se Khabane ka Sehlomathiso sena holim’a Temana ena ea Sets’oants’o sa Molao.

Kea leboha, Mohlomphehi.

Clause 2 as Amended: Proposed to stand part of the Bill

HON. SENATOR M. KANETSI: Okay, kea leboha, Mohlomphehi. Hantle-ntle it is not necessarily on this particular issue. 
Taba ea ka ke exhaustive list ena eo re e behileng mona, ena eo mohlomong re seng re re, re e koale. Ke shebile item ea Director of Corruption and Economic Offenses haholo-holo. Che, tseng li ka ‘na tsa e-ba teng. 

Ke re ha re se re e koala re e etsa hore ebe ea indigenous Basotho, ka ‘nete ka lilemo tse telele e re behile tsietsing hobane re amana haholo re le Basotho. Joale litaba tsena tsa corruption and anti-corruption or whatever, ha li re lia sebetsoa, ke ichu ka mona, u thetsa ngoan’eno, u thetsa nkhono oa hau, u thetsa malom’a rakhali’ao, joalo-joalo. So, e ea hana hore ebe re se re e koala ho batho feela ba hae mona, hobane ha e sebetse.

Ka tsona litaba tsena tsa likamano tse serious tseo re nang le tsona ebe joale mosebetsi ha o tsoele-pele, hobane u tla khalengoa u thijoe ka morao hore joale u tlohele motho eno hobane ke ngoana mang mang kapa ke motho ea amanang le mang mang.

 Ekare re ka ikhetha, hee!

Ha ke bile ha ke re kaofela li bulehe, but ekare ho ka ba le tseo re tsebang hore re tl’o hloka expertise e itseng eo re ka e bulelang hore e-be open hore ena e nkoe ke batho ba bang ba ka hlahang ba thusa Naha ena ka litsebo ea tsoa tebe-tebeng ena eo e leng kahar’a eona. 

Ha re se re koala ntho e ‘ngoe le e ‘ngoe tjena re e koala ’na e nts’osa hore ha ho na moo re eang. Ke shebile hore linaha tseo ke bonang re rata ho li kopitsa haholo ha re etsa lintho ka ‘nete ha li sebetse tjena. 
Sheba naha ena ea America hore President Obama kapa ex-President Obama o sa tsoa kena mono e le President ea America (voice behind a tsoa kae?) a tsoa Kenya.
HON.SENATOR S. NKUEBE: Kea leboha, Mohlomphehi Molula Setulo. 
Ke botsa Setho se Khabane se ntseng se teka litaba tsa sona hamonate ka mokhoa o hlakileng hore ke bona lethathamong mona ho se na moo ekang hothoe li-Clause tsena tse tekoang letsatsing lena li thibela hore bana ba behiloeng lethathamong lena hore ba ka batla botsebi linaheng tse ling.

Na u hlokometse taba eo? 

Kea leboha.

HON. SENATOR. KANETSI: Oh! Outsource? Oh!  ka u ts’oara joale!

Kea leboha, hee, ke ne ke re feela, e-e, ke ntse ke hlokometse hore positions tsena li ka batla botsebi ka ntle, empa botsebi ke advice; u ka bo nka u ka bo lahla, bo fapakane. Leha u tsamaisa setsi u batla se fetole thifa hobane u ka bo nka kapa u ka bo lahla kapa ua se ke ua lahla.

Moo ke neng ke le teng ke hore kea utloa ho bana ba… ha ke re ha re nka mohlala oa President ea America hore e tsoa ba President Obama ea nang le origins tsa Kenya, re ka ’na ra nka hape-hape le Naha eane ea Britain hore ho ne ho na le…_ hana ke mang? Sunak e ne e ntse e le an Indian, ‘me a ‘na a fihlela boemo bono.

U ka ‘na ua re e ne e le generational, ha re tsebe, empa ke ne ke re positions tse itseng re ka ‘na ra khetha, hee, hore ebe_ feela re se ke be se re nka le tsena tse technical tse ka re hlokang technical expertise hore na u tl’o emela generations tse hlano kapa tse tharo hore u fumane expertise e tla re thusa ka anti-corruption kahar’a Lesotho ka mona na? 

So, ke ne ke re ka ‘nete ha re sheba Sets’oants’o sena (Kea leboha, Molula Setulo) re se ke ra se sheba ka li-emotion, empa re se shebeng ka hore na naha ena re batla ho e nts’a mona moo e leng teng hore e ee pele joang. Ke ho re haeba re sheba hore ho tloha ha re ipusa ka 1966 re ka ra sheba hore na re hokae hona tjee -  are we happy with where we are, ka expertise eo re nang le eona re le batho?  Ke hobane re sebetsa ka emotions ha re le Basotho ho feta ho sebetsa ka taba… 

Ke ho re ke ne ke re feela re ke re bueng hore mohlomong re etse engage more on all the positions tseno tse koaletsoeng ka mono. Tse ling ka ‘nete ha li hlokahale hore ebe li koaletsoe ho latela moo re leng teng. Ka mona ke ka Ntlong re bulela Litho tseo eseng tsa Komiti. 

Kea leboha, Mohlomphehi.       

Question put and agreed to.

(The House resumed)

The Bill reported from the Committee with Amendments.

HON. SENATOR S. MOTSAMAI: Kea leboha, Ntate Motlatsi oa Mookameli. 

Ka ‘nete lintlha tse hlahang mona, Ntate Vice President -  kea leboha Tafole le Lintho tse Khabane, re mpe re lebohe lintlha tsena tse hlahisitsoeng mona. E se e se le taba ea tlala, feela ka ‘nete re lebohe lintlha tsena tse hlahisitsoeng e le lintlha tse tlatsang mosebetsi ona.

Hoo eleng bohlokoa ka ‘nete ke hore re leka ho khahlametsana ka litaba tse hlahang ka Judiciary, National Assembly le ka Senateng, ‘me ke bona ketane eno e le ea bohlokoa haholo; e se eka lintho tse ngata re ka lula re ithuta - haholo litabeng tsena tsa hore ho akofisoe moo ho ileng hoa ba le liqeto tsa Makhotla tse amang melao hore na e ka sebetsa joang. 

Ke nka e le taba ea bohlokoa haholo, ‘me ha e le mona e le qalo e ntle tjena re lumellane hape hore ha se maikemisetso le moelelo oa Sehlomathiso sena hore se tlise moea oa khethollo ka hare ho sechaba sa Basotho, empa ntho eo se e etsang  ke tsela ea hore re boele hape re se  bule mamati a hore bao ebang re ka ba amohela ka li-purpose tseo re sa li hlokomelang ha re ba fa bojaki ebe ba tlile ka taba e ‘ngoe, ka li-resource tse ling, ebe ba ka fihla mona ba nka seo  ba se ratang hofihlela boemong bo ka behang naha ea rona tlokotsing, e le boemo ba ho etsa liqeto, empa e le taba eo feela ea hore kae-kae lintho li ile tsa monyoha.

We understand mona moo le buang ka hore e ka mpa ea shejoa na e-be generation efe - e ka ‘na ea ba generation ea pele. Ha re etsa mohlala ka ena eo re ntseng re bua ka eona ea Obama -  ntat’a Obama ha se eena ea emetseng likhetho. 
Ntate Vice President, u ile ua re fa maobane ha u lelekela hore re tla tla re ba le sets’oants’o sena ka hore le ile la sheba ka kakaretso la ithuta hore na nakong tse fetileng ha ho baloa private numbers le ile la sheba joang?

Hape le ile la ithuta la bona hore na likheo ke life, ke mokhoa ona ho ileng hoa eba le mokhoa oa hore mohlomong re ile ra qetella ho thoe Setho se seng ka mona se ts’epeloe ho khanna set’soants’o sena. 
Ke taba e kholo, feela ntho e kholo- kholo ke hore taba ena e etsahetseng ka mona, ekaba ke lekhetlo la pele kapa ke lekhetlo la bokae, e tla ea nalaneng ea libuka tsa Ntlo hore ho kile hoa eba le tsela e tjena ea katamelo ea ts’ebetso. 

Taba ena ke taba ea bohlokoa haholo, e se eka ‘Muso o ka utloisisa hore tabeng eane ea sets’oants’o, eo Ntlo ena e neng e bua ka right to initiate e ke e kopitsoe ka mona, hore ho ke ho be le taba ea Litho ka mona li ke li be le right to initiate, hore e be e il’o fihla ka Ntlong eane.

Ka’nete taba ena ke neheletsano, ‘me ekaba taba ea bohlokoa haholo, hobane kea tseba, Bahlomphehi, hore mono ho lona le emere lits’oants’o tse ngata hampe tse ka hlahang ka mona ho latela li-motion tseo le ileng la lietsa. 

Re ka etsa lits’oants’o tse matla ka mokhoa oo ke boneng ha motho u sheba quality ea li-Motion tseo le li etsang ka mona, hore taba eno ha e ka ea lumelloa, ena ea hore le lona le be le tokelo ea ho hlaisa, ka’nete Naha ena e tla ea pele.

 Ka ho cho joalo ke leka hore ka’nete rea leboha, Ntate Vice President.

Ke kopa hore re fetele mokhahlelong oa ho qetela oa hore Sets’oants’o sena se amohelehe kahar’a Ntlo. 

Kea leboha, Mohlomphehi.

Question proposed

Question put, and agreed to

HON SENATOR S. MOTSAMAI: Ka’nete ke ne ke se ke horile, Ntate Vice President. Ke ne ke se ke horile ka’nete, empa hee ka uena kea leboha, re fete ka sona.

Ntate, kea sisinya. 

MR VICE –PRESIDENT: Ho na le Litho tse tlatseletsang Litho tse Khabane? Morena oa ka oa Matsieng ke ne ke sa tl’o mo lumella hore a bue leha a ne a ka re o tl’o hana. Ke ne ke sa tl’o mo lumella hore a bue, hobane ha a lula Matsieng hona joale.
Question put, and agreed to.

Bill accordingly read the Third time and passed. 

Ka’nete ke lebohile mamello ea lona hore le ile la amohela hore re eketse nako re tsebe ho qeta mosebetsi ona. Re tsoánela hore re lebohe Honourable Hlaele. 

Litho tse Khabane li ntse li lla hore empa bona ha ba entse litaba ka mona lia hanoa ka mane, joale Honourable Hlaele, u tl’u b’u s’u ba emela u tsebe hore ba u tséhetsa. Ee, u tl’u emele Litho tse Khabane ka Ntlong ka mono leha Morena oa Leribe -  kea bona Morena oa Leribe oa tsoa, ke bona eka ekare hakere joale u Motsóeneng, joale itse ha ke bona makoko eaba joale u bona eka ho na le ntho eo u e ts’oereng mono. Joale re lebohile hore u ile oa tlosa makoko ano mono.

Re lebohile, Litho tse Khabane. 
Ntlo e tla phomola ho fihlela bekeng e tlang ka Labobeli ha hora ea leshome e fetile ka metsotso e mashome a mararo hoseng.

 Ebang le mafelo a beke a hlohonolofetseng, Litho tse khabane.

ADJOURNMENT

There being no further Business on the Order Paper, Mr Vice-President adjourned the House without Question put, pursuant to the Standing Order no. 16(3).

The House adjourned at 13:30 hrs

